28.godišnjica - Radio-televizija Unsko-sanskog kantona\nSve vijesti koje uključuju pojam: 28.godišnjica\nU BUŽIMU OBILJEŽENA 28. GODIŠNJICA AKCIJE MUNJA\nBUŽIM, 11. januara - Na današnji dan, prije 27. godina pripadnici 105. bužimske udarne brigade izveli su jednu od najuspješnijih odbrambeno- oslobodilačkih akcija u Armiji RBiH „Munja 93“. Akcija je ostala zapisana u historiji BiH kao posebna, a ove godine, uz reducirane aktivnosti i poštivanje higijensko ...\nCAZIN, 25. oktobra - Nastala kao Prva oslobodilačka bosanskohercegovačka, a ubrzo preimenovana u 510. brigadu, bila je odgovor na agresorske napade, i to prvenstveno one autonomaške, iz pravca Velike Kladuše ka Cazinu 1993.godine. kako danas navode savremenici događaja iz odbrambeno-oslobodilačkog rata 1992-95. godina, ...\nMUZEJ SILE NEBESKE, VJERNI SVJEDOK HEROJSKE BORBE PETOG KORPUSA A RBIH\nBIHAĆ, 22. oktobra - Dedićeva porodica otvorila je vrata privatne zbirke eksponata koju je ovaj istinski patriota i čuvar sjećanja vrijedno prikupljao u godinama poslije rata. Ratni veterani su podsjetili na okolnosti koje su dovele do rata u BiH, dane organiziranja odbrane i herojsku borbu branilaca za slobodu naše domovine, ...\nGOST DNEVNIKA: MIRSAD SELMANOVIĆ, RATNI KOMANDANT 501.SLAVNE BRIGADE 5.KORPUSA A RBiH\nKroz razgovor s gostom Dnevnika, ratnim komandantom Mirsadom Selmanovićem, prisjetili smo se ovog historijskog datuma, kao i herojske borbe Petog korpusa A RBiH.\nBOSANSKA KRUPA, 21. oktobra - Kako je rečeno prilikom otvaranja izložbe, Osman Hajdarević u svojim karikaturama na vrlo kritičan način iskazuje stav o ratnim dešavanjima, dok s druge strane šalje poruke pune ironije, sarkazma i kritike svima onima koji su se okomili na njegovu domovinu. Agan Skenderović za izložbu ...\nBIHAĆ: BROJNIM AKTIVNOSTIMA OBILJEŽENA 28. GODIŠNJICA FORMIRANJA 5. KORPUSA A R BIH.\nBIHAĆ, 21. oktobra - Centralni događaj organizovan je u krugu kasarne „ Adil Bešić“, gdje je prezentiran i predstojeći projekt opremanja Muzeja 5. korpusa, sa vanjskom i unutarnjom izložbenom postavkom eksponata te drugim popratnim sadržajima. Da bi ovdašnje bitke ostale kao vojno-naučno djelo budućim ...\nPOKRENUTE AKTIVNOSTI NA IZGRADNJI SPOMEN PARKA GRABEŽ\nBIHAĆ, 21. oktobra – Na Grabežu, mjestu s kojeg se branio Bihać i neprijateljskom uporištu s kojeg je srpski agresor sijao smrt, oslobodioci Bihaća izgradit će spomen – park, ali i postaviti obilježje-ljiljan, kao simbol herojske borbe i odbrane grada. Inicijativa je usvojena od strane Gradskog vijeća Bihać, a ...


Služen pomen vojvodi Nedeljku Vidakoviću - Glas Srpske\nSrna 27.09.2021 14:37\nTREBINjE - U Trebinju je danas kod spomenika komandantu Bobanske čete Nedeljku Vidakoviću služen pomen, čime je obilježeno 27 godina od njegove pogibije.\nCvijeće su kod spomenika položile delegacije Bobanske čete, Grada Trebinja, koju je predvodio predsjednik gradske Skupštine Dragoslav Banjak, Boračke organizacije, Guslarskog društva "Vojvoda Nedeljko Vidaković" i Osnovne škole "Vuk Karadžić".\nDragan Ristić Beli, koji je nakon Vidakovića preuzeo komandu nad Bobanskom četom, rekao je da se nikada neće zaboraviti pogibija vojvode Vidakovića i njegovih saboraca Dragana Slijepčevića, Ljubiše Popovića koji su stradali od iste granate 1994. godine na Borcima kod Konjica, kao i najmlađeg pripadnika ove jedinice Aleksandra Masleše koji je od posljedica ranjavanja preminuo u januaru 1995. godine.\n"Jedina komanda vojvode Nedeljka Vidakovića bila je - za mnom", rekao je Ristić. Predsjednik Skupštine Boračke organizacije grada Trebinja Dejan Bodiroga rekao je da se na današnji dan prisjećaju poginulih boraca Bobanske čete ali i svih boraca koji su stradali za Republiku Srpsku.\nVojvoda Vidaković je za svoje zasluge odlikovan Ordenom Miloša Obilića Republike Srpske. Spomenik Vidakoviću podignut je 2014. godine, a njegovi saborci podigli su kod sela Rapti spomenik svim poginulim borcima Bobanske čete.\nFBiH: Pozitivno 182 osoba, preminulo 28\nMUP RS: U Srpskoj posljednjih godina dominantna unutrašnja trgovina ljudima\n18. 10. 2021 10:09


Sportske.net - Srbija vlada!\nDan za danom, srpski kajakaši ređaju uspehe.\nPrvo nas je obradovao srpski četverac sa kormilarom u sastavu Aleksandar Filipović, Jovan Jovanović, Luka Đorđević, Igor Lucić i Mateja Jošić koji osvojio je zlatnu medalju na SP u Litvaniji, u konkurenciji do 23 godine.\nNedugo zatim dobre vesti stigle su iz Portugala gde je dvosed u sastavu Vladimir Torubarov i Dejan Pajić osvojio srebrnu medalju na Evropskom prvenstvu u kategoriji mlađih seniora (do 23 godine) u Portugalu.\nIz istog grada danas stižu nove lepe vesti, srpski dvosed u sastavu Simo Boltić i Marko Dragosavljević osvojio je titulu juniorskog prvaka Evrope!\nSrpski dvosed je do titule šampiona starog kontinenta došao u disciplini k-2 500m preveslavši deonicu za jedan minut 32 sekunde i 439 stotinki ostavivši iza sebe posadu Rusije Sergejev-Petakin i vršnjake iz Danske Lunda i Henriksena.\nJuniorskom dvosedu iz Bačke Palanke ovo je prva medalja sa velikih tamkičenja. Prošle godine dvosed bio je četvroplasirani u k-2 500m na prvenstvu Evrope u Zagrebu i prvenstvu Sveta u Brandenburgu.\nU prepodnevnom delu programa poslednjeg dana EŠ-a u Portugalu, juniorski ženski dvosed Milana Trklja, Sandra Polovina osvojio je četvrto mesto u disicplini k-2 500m. Srpkinje su ostale bez medalje u samoj završnici finalne trke izgubivši bronzu za jednu desetinu sekunde.\nDo kraja današnjeg dana EŠ-a u Portugalu mlada repezentacija Srbije ima u završnicama tri finalne discipline svoje predstavnike i priliku da uveća kolekciju medalja.


Opsadno stanje zbog inauguracije Bajdena | BiH Vijesti\nNaslovnica SVIJET Opsadno stanje zbog inauguracije Bajdena\nAmerički bezbjednosni zvaničnici izrazili su zabrinutost zbog potencijalnog “napada iznutra” ili neke druge prijetnje koja bi mogla da dođe od pripadnika službe koji će biti uključeni u obezbjeđivanje inauguracije novog predsjednika SAD Džozefa Bajdena zakazane za srijedu, 20. januara, piše AP.\nZvaničnici su, stoga, zatražili da svih 25.000 pripadnika Nacionalne garde SAD dođe u Vašington na dan inauguracije.\nPovećan oprez bezbjednosnih službi posljedica je nereda koji su se dogodili 6. januara u Vašingtonu, kada je u napadu na zgradu Kongresa SAD poginulo petoro ljudi.\nMinistar vojske SAD Rajan Mekarti izjavio je da su službenici u svjesni potencijalnih prijetnji i upozorio komandante jedinica da treba da budu na oprezu kada je riječ o bilo kakvim problemima među njihovim službenicima kako se približava inauguracija.\nMeđutim, ni Mekarti niti drugi lidere do sada nisu primijetili bilo kakve naznake prijetnje.\nOko 25.000 pripadnika Garde počeli su dolaziti u Vašington iz raznih dijelova SAD, a njihov broj je najmanje dva i po puta veći u odnosu na prethodne ceremonije inauguracije.\nViše zvaničnika izjavilo je da je proces dolaska gardista počeo prošle sedmice i da će do srijede, 20. januara, biti završen. Direktor Biroa Nacionalne garde (NGB) general Danijel Hokanson izjavio je da vjeruje da su preduzete dobre mjere sa ciljem identifikovanja bilo kakvih potencijalnih prijetnji.\nPrethodni članakOzil stigao u Istanbul na potpis ugovora: Uvijek sam navijao za Fenerbahce, ovo je ostvarenje sna\nNaredni članakZakarić s ostatkom ekipe Borca otišao u Trebinje, odluku o ugovoru će donijeti do puta u Antaliju


У СРЕБРЕНИЦИ СЕ НИЈЕ ДЕСИО ГЕНОЦИД | Јадовно 1941.\nBANjALUKA, 24. MARTA /SRNA/ – Šef Predstavništva Republike Srpske u Izraelu Arie Livne izjavio je da u Srebrenici nije počinjen genocid.\n“Što se Srebrenice tiče, Haški tribunal je donio odluku da se tu desio genocid, ali ja smatram da nije, jer tu nije bilo istrebljenja jednog naroda”, rekao je Livne sinoć za RTRS i istakao da je u Srebrenici svakako bio zločin, ali ne i genocid.\nLivne je rekao da ne želi da vrijeđa žrtve koje su stradale u Srebrenici i da žali za svakom žrtvom, navodeći da su se u Srebrenici desile tragične i nepotrebne stvari.\nOn je istakao da su njegovi razgovori sa predsjednikom Republike Srpske Miloradom Dodikom na prijateljskoj bazi, gdje on uvijek kaže ono što misli i predsjednik Dodik to prihvata.\n“Svjedoci smo neprekidnih napada iz Sarajeva na Republiku Srpsku, a posebno na predsjednika Srpske Milorada Dodika i to stvara još jednu goru atmosferu u BiH”, kaže Livne, koji je savjetnik predsjednika Dodika.\nLivne za sebe kaže da je čovjek čija je religija humanizam i socijalna pravda.\n“Ja vjerujem u tu religiju i zato pomažem ljudima koliko god mogu”, rekao je Livne.\nOn je najavio da će u nedjelju u Republiku Srpsku doći predstavnici izraelske kompanije “Mekorot”, koja želi da provjeri vodne resurse u Srpskoj i potrebe navodnjavanja.\n“Republika Srpska ima velike resurse vode, ali se ona nepotrebno troši”, rekao je Livne.\nOn je naveo da je pristalica ujedinjene Evrope i istakao da će ujedinjena Evropa riješiti nacionalne probleme, naravno ako opstane.\n“Mislim da će Srbija i BiH postati evropske članice i smatram da Srbija i BiH ne mogu da žive bez EU”, rekao je Livne.


Iz Rusije stižu avioni, sistemi S-300 i panciri\nIz Rusije stižu avioni, sistemi S-300 i panciri\nDetalji kupovine aviona „mig 29M2“ za Vojsku Srbije mogli bi da budu poznati pošto ruski ekspertski tim, koji od ponedeljka boravi u Srbiji, završi konsultacije sa Ministarstvom odbrane i predstavnicima ViPVO Vojske Srbije. Tema je konačno definisanje potreba srpskog vazduhoplovstva, ali i tehnički detlji realizacije ovog posla.\nOsim nabavke aviona sa predstavnicima ruskog Ministarstva odbrane biće reči i o nabavci savremenih radara za sistem PVO. Uspeh posla otvoriće vrata drugoj fazi pregovora, tokom koje će na stolu biti i pojačanje naše vojske ruskim PVO sistemima „S-300“ i „pancir“.\nTo je zaključak i prošlonedeljnog sastanka ministra odbrane Aleksandra Vučića sa ruskim kolegom Sergejem Šojguom. Tada je definisano da će posao biti sproveden pomoću robnog kredita koji bi Rusija uskoro trebalo da odobri Srbiji.\nOd dogovora ruskih i srpskih stručnjaka mnogo očekuje bivši komandant Ratnog vazduhoplovstva i PVO Vojske Jugoslavije general pukovnik u penziji Spasoje Smiljanić.\n– Nabavka ruske tehnike korak je u dobrom smeru – kaže Smiljanić. – Naša vojska ima dosta pilota i tehničara obučenih za rad na „migovima“. Ovi avioni omogućiće nam punu kontrolu vazdušnog prostora, ali i sadejstvo sa drugim evropskim snagama bezbednosti. Odluka države da nabavi rusku tehniku nam garantuje korišćenje pozudanih i dobro poznatih sredstava.\nGeneral u penziji Sreto Malinović i nekadašnji zamenik komandanta ViPVO Vojske Srbije smatra da pre konačne odluke mora da se napravi stručna analiza i odmere svi državni rizici i pretnje. On poziva na oprez, jer ukazuje da je avion „mig 29M2“ vazduhoplov koji nije u operativnoj upotrebi ni u jednoj vojsci u svetu.\n– Tako ozbiljnu i skupu tehniku ne treba kupovati po svaku cenu, jer para za bacanje nemamo – upozorava Malinović. – Kupovinom aviona „mig 29M2“, koji je zapravo samo prototip, doći ćemo u situaciju da u jednoj eskadrili naši piloti lete na čak tri različita tipa vazduhoplova iste namene, što je veliki teret za obuku i održavanje. Treba napraviti i dobar izbor pilota koji će leteti na njima, kako bi izbegli da se za nove avione obučavaju ljudi u poznim godinama.\nRešenje do za našu avijaciju, prema Malinovićevim rečima, može da bude i modernizacija postojećih letelica – „miga 21“, „orla“ i „supergaleba G4“ . Osavremenjavanjem ovih aviona kupuli bi vreme za nabavku pouzdanije letelice nego što je „mig 29M2“, ali i pun obim obuke za mlade letače. To bi bio i podsticaj domaćoj vazduhoplovnoj industriji.


HIT U RUMUNIJI: Otmica mlade! (VIDEO) – Nadlanu.com\nHIT U RUMUNIJI: Otmica mlade! (VIDEO)\nObjavljeno 4. sep 2012. / 11:33:04\nNova pomama u Rumuniji je - zvučaće neverovatno, ali je istinito - otmica mlade pred venčanje. Naime, svake subote, mlade iz Bukurešta i okoline otimaju i odvode na najrazličitija skrovita mesta po gradu i drže ih kao taoce.\nAli, nije Rumunija po ovome specifična. I u Srbiji se "otkupljuje mlada", mada na malo manje "agresivan" način. Naravno, tu je i čuveno pucanje u jabuku i slični običaji. U nekim zemljama mladu zaključavaju u sobu gde sedi dok mladoženja ne otpeva pesmu, otpleše nešto ili plati za njeno puštanje.\nOd mladoženje se očekuje da kao otkupninu za svoju dragu donese nekoliko boca viskija ili nešto slično čime će dokazati ljubav.\nKao pravi otmičari i ovi "svadbarski" su maskirani i pregovaraju sa mladoženjom telefonom oko otkupnine. Za to vreme mlada sedi zatvorena na već nekom skrovitom mestu. Ali, ni rumunske mlade nisu nesnalažljive, pa kao u akcionim filmovima, "pružaju otpor" maskiranim "otmičarima". Čak znaju i da se prihvate vatrenog oružja i pokažu koliko nisu naivni "igrači".\nMada je u svrhu "šale", ovaj običaj deo bukureštanske javnosti i dalje smatra otmicom. Ipak, policija je odlučila da ne reaguje, iako je jedno od omiljenih mesta za "sakrivanje mladih" jedan istorijski spomenik u Bukureštu.\nPogledaj video kako izgleda rumunska "svadbarska otmica" i prosudi sama/sam koliko jeste ili nije to preterana "šala" na najsrećniji dan u životu mladenaca!


Srbija ima kvalitet ali ne i stručnost na poziciji SELEKTORA\nFudbalska reprezentacija Srbije doživela je debakl u Ukrajini u meču B grupe kvalifikacija za Evropsko prvenstvo 2020. godine.\nUrednik sajta “SportUživo.rs“ dao je interesantan osvrt na sinoćnu utakmicu, a kako kaže – još se nije opravavio od ovog poraza.\nUkrajina je uspela da ponizi Srbiju sa 5:0, a trener Mladen Krstajić nije ni pomislio da prezume odgovornost za ovaj poraz.\nNaime, Selektor Krstajić je za meč u Lavovu promenio formaciju Srbije i po prvi put zaigrao sa tri štopera, jednim defanzivnim veznim i dva napadača (3-4-1-2). Očigledno da je ova formacija i odabir igrača za istu koštao Srbiju ove sramote, kao i niz nelogičnosti koje slektor ima, a nije mu prvi put.\nKrstajić je odlučio da igra sa TRI ŠTOPERA, od kojih su dva standardna beka i ne naročito visoki Spajić. Kolarov čija je naturalna pozicija levi bek, igrao je kao poslednji u odbrani, dok je Nikola Milenković takođe igrao na toj poziciji, na kojoj je mešetario u početku karijere, a zapravo je igrao na desnom boku.\nUroš Spajić je na ovom meču bio treći (nejaki) stub odbrane koji za svega 19 pojavljivanja u nacionalnom dresu još nije pronašao prostor da vlada odbranom.\nZgusnuta sredina terena progutala je zadnjeg veznog, a napadačke mogućnosti Tadića i Ljajića, kao i bočna probijanja Kostića i Gaćinovića ugušio je nestručnim pozicioniranjem igrača. Nečuveno da Srbija sa ovim kvalitetom izgubi od Ukrajine koja je protiv Portugala izvukla bod u meču u kom nije znala da li igra protiv sebe ili za sebe.\nUporedimo ta dva duela protiv reprezentacije Portugala, Srbija je pokazala kvalitet, spremnost i kreativnost u igri. Igrali su pametno, bilo je šansi na obe strane, ali što je najvažnije – bili smo jednaki EVROPSKOM PRVAKU.\nOvaj poraz užaso boli, a naravno da moramo ići dalje, samo je problem što slektor treba da eksperimentiše na prijateljskim i pripremnim utakmicama, a ne u krucijalnim mečevima.\nPosle se zapitajte zašto nekolicina igrača NE ŽELI DA IGRA ZA SVOJU ZEMLJU dok je on tu!\nRelated Items:Sport, Srbija\nKošarkaši stigli u Fošan, prvi meč sa Angolom u 9:30\nPovratak Nastasića i Milivojevića – Evo spiska igrača reprezentacije Srbije\nSrbija večeras protiv Ukrajine u kvalifikacijama za EURO 2020\nDebakl Francuza u Turskoj – Svetski šampion izgubio sa 2:0


Lazović: Zaključci NSRS su prva ili druga stepenica na koju je Milorad zakoračio (VIDEO)\nOvo što trenutno živimo je vrhunac krize koja, u nekom latentnom stanju, traje od 1996. godine, naglašava na početku razgovra o aktuelnim političkim prilikama Miro Lazović, predsjednik Foruma parlamenataraca BiH 1990.\nOvo što se dešava u posljednjim mjesecima, ujedno, nagovještava da BiH ulazi u svoje konačno političko rješenje koje će joj odrediti budućnost, ističe on.\n– Danas se biju bitke o tome da li će BiH postati građanska država, karakteristična za EU, ili ćemo ostati zacementirani u nekim etničkim politikama, zbog kojih će Bosanci i Hercegovci još više napuštati zemlju jer ne žele da žive u etničkim kavezima – naveo je Lazović za N1.\nKao neizbježno pitanje u razgovoru o aktuelnim prilikama nameće se i ono koje se tiče učešća stranih sila u rješavanju krize, poput angažmana britanskih parlamentaraca koji su sinoć, ponovno, raspravljali o pitanju Bosne i Hercegovine.\n– Velike svjetske sile poput SAD i Velike Britanije, ušle su na ovaj prostor u proteklih nekoliko mjeseci jer su postale svjesne da je prepušten ruskom uticaju. Prepušten je Vučiću na način da, zajedno sa Putinom, koristi Milorada Dodika za realizaciju svojih ciljeva – naglašava Lazović.\nDodaje da je interes ruske diplomatije da na ovom prostoru spriječi jačanje EU, širenje NATO-a i da kroz politiku Milorada Dodika uđe u trgovinu svojih interesa sa SAD-om.\nOsvrnuo se i na unutrašnja pitanja, naročito na nedavne zaključke NSRS.\n– Za mene je ta skupština nagovještaj secesije RS od BiH – to je prva ili druga stepenica na koju je Milorad zakoračio. Ako ne bude adekvatnog odgovora od međunarodne zajednice i Tužilaštva BiH, onda će Milorad Dodik ići dalje na stepenicama, na način da dovede BiH do svršenog čina. On se ponaša kao jedan kockar koji ide na sve ili ništa – rekao je Lazović, te dodao da bi Christian Schmidt morao vršiti pritisak na Tužilaštvo BiH da se problem riješi.\n– Tužilaštvo BiH je već do sad moralo formirati predmet kako bi razmotrili da li su zaključci NSRS napad na ustavni poredak BiH. Schmidt mudro šuti dok se vrijeđanja OHR nastavljaju, već dva puta im nisu dali da prisustvuju sjednici NSRS – naglašava sagovornik N1.\n“Buđenje političkih snaga” koji zagovaraju interese BiH\nNo, po tom pitanju Lazović očekuje, kako kaže, “buđenje političkih snaga”.\n– Pri tom mislim da u Sarajevu stranke koje su za BiH ne budu razjedinjene, da gledaju kako će realizirati određene političke poene, rušeći jedni druge, dok nam država curi ispod prstiju. Morat će se homogenizirati politički bosansko-hercegovački faktor, uz pomoć međunarodne zajednice, a za odbranu interesa BiH – rekao je Lazović u programu N1.\nUpitan o tome ko sve treba biti udružen u tom slučaju, Lazović naglašava kako ne misli samo na opozicione stranke, nego na sve one koje u svom programskom opredjeljenju imaju interese BiH kao države punih ljudskih prava.\nNaglasio je da tu, prije svega, misli na građanske stranke, ali svakako i na one druge – primjerice na SDA i Stranku za BiH. Dodaje kako bi se ovaj blok morao usaglasiti oko principa, te poslati poruku Beogradu i Zagrebu da postoje crvene linije preko kojih se neće ići.


Abe: Kimove rakete dosežu i do Srbije - Sputnjik Srbija\n07:57 15.01.2018 (osveženo 10:30 15.01.2018) Preuzmite kraći link\nSrbija drži „ključ stabilnosti“ u regionu Zapadnog Balkana, istakao je japanski premijer Šinzo Abe, uoči zvanične posete Srbiji, naglašavajući značaj srpsko-japanskih veza sa stanovišta jedinstva Evrope, s kojom Japan deli iste vrednosti.\n„Veoma se radujem svojoj prvoj poseti Srbiji“, rekao je Abe u intervjuu za beogradsku „Politiku“ i izrazio očekivanje da će s predsednikom Srbije Aleksandrom Vučićem, za koga kaže da je veliki poznavalac Japana, razgovarati o budućnosti naših zemalja i da će unaprediti prijateljske odnose.\n„Zadovoljstvo mi je što ću, kao prvu zemlju u regionu Zapadnog Balkana, posetiti Srbiju“, istakao je Abe.\nKako je naveo, odnos između Japana i Srbije se neprestano razvija u širokom spektru oblasti, a potencijal za značajan napredak, kaže, posebno postoji u sferi ekonomije.\n„Činjenica da će mi se u ovoj poseti pridružiti čelnici kompanija kojima se Japan ponosi, govori o pojačanom interesovanju japanskih firmi za Srbiju“, ukazao je japanski premijer, najavivši intenziviranje saradnje u narednom periodu.\nUpitan kako Tokio vidi trenutni spoljnopolitički kurs Beograda, Abe kaže da Japan pozdravlja kontinuirani napredak Srbije u procesu pridruživanja Evropskoj uniji i da će pružiti snažnu podršku naporima naše zemlje u primeni reformi potrebnih za članstvo u EU.\nPremijer Japana se osvrnuo i na jedno od potencijalno najvećih svetskih žarišta — Severnu Koreju, a koje se nalazi u neposrednom japanskom susedstvu.\nU tom kontekstu, rekao je da je bezbednosno okruženje u kom se Japan trenutno nalazi „najkritičnije još od Drugog svetskog rata, posebno kada Severna Koreja razvija nuklearne i balističke rakete, gazeći međunarodna pravila“.\n„Domet ovih balističkih raketa je takav da bi one mogle da dosegnu i do Srbije i predstavljaju ozbiljnu i neposrednu pretnju s kakvom se nismo dosad susretali“, upozorio je Abe.\nKao korake za rešenje ovog problema, on predlaže da se Severna Koreja „na nepovratan i dokaziv način“ obaveže na povlačenje konkretnih poteza u napuštanju nuklearnog i raketnog programa.\n„Kako bismo naterali Severnu Koreju da promeni politiku, međunarodna zajednica mora da bude ujedinjena da maksimalno poveća pritisak da se stvore takvi uslovi da Severna Koreja traži dijalog“, objasnio je on.\nTokio se neće obazirati na pretnje, kaže japanski premijer i ističe da je potrebno povlačiti poteze „hladne glave, uz podrobnu analizu situacije“.\n„Želimo da, sarađujući blisko kako sa EU tako i sa Srbijom, pojačamo pritisak na Severnu Koreju, kao međunarodna zajednica u celini“, naglašava premijer Japana, izražavajući nadu da će Srbija, kao članica UN, biti nepokolebljiva u sprovođenju rezolucija Saveta bezbednosti svetske organizacije.\nNa pitanje kako vidi današnju ulogu Japana u međunarodnim odnosima, Abe kaže da diplomatiju ne posmatra sa stanovišta dve tačke bilateralnih odnosa, već uzima u obzir odnose više zemalja u okviru regiona.\n„Nastaviću saradnju sa zemljama s kojima delimo univerzalne vrednosti kao što su sloboda, demokratija, poštovanje ljudskih prava i vladavina prava“, poručio je japanski premijer.\nŠinzo Abe, svet


Prodaja stanova u Beogradu na vodi počinje 3. oktobra\nM. D.\t 26. septembra 2015. 14:00\nProdaja stanova u okviru dve stambene kule projekta Beograda na vodi počeće u subotu, 3. oktobra, u 10 sati, u Galeriji “Belgrade Waterfront”, po principu registracije zainteresovanih za kupovinu, najavila je kompanija “Beograd na vodi”,\nU ponudi su jednosobni, dvosobni, trosobni i četvorosobni stanovi različitog dizajna i sadržaja.\nStanovi će, kako se navodi u saopštenju, imati velike terase, bašte i pogled na reku Savu i promenadu, a moderan dizajn i mnoštvo sadržaja ističu urban i inspirativan životni stil koji kompleks nudi.\nPlato ispred zgrada je dizajniran tako da predstavlja “remek delo arhitekture usklađeno sa okruženjem i prostranim zelenim površinama pored reke”.\nGeneralni direktor kompanije Beograd na vodi Nikola Nedeljković izjavio je da početak prodaje predstavlja značajan korak u realizaciji projekta.\n“Veoma smo uzbuđeni zbog početka prodaje prvih stambenih jedinica u okviru projekta Belgrade Waterfront. Početak prodaje predstavlja značajan korak u realizaciji projekta i pruža svima, uključujući i investitore iz celog sveta, priliku da budu deo ovog izvanrednog gradskog jezgra”, rekao je Nedeljković, navedeno je u saopštenju.\nBeograd na vodiprodaja stanova


Pogledajte pobedničko rešenje zgrade Radničkog univerziteta u Novom Sadu - GRENEF\nKompanija „Vega Properties Radnički“ doo, iza koje stoji kompanija „Vega IT“, od nedavno je novi vlasnik zgrade nekadašnjeg Radničkog univerziteta. Ova IT kompanija je u decembru prošle godine raspisala konkurs za novi izgled zgrade Radničkog univerziteta u okviru kojeg su pozvali četiri poznata domaća biroa da dostave svoja rešenja.\nPobedničko rešenje za vizuelni izgled nekadašnjeg Radničkog je projekat novosadskog arhitekte Lazara Kuzmanova. Lazar Kuzmanov, direktor arhitektonskog biroa „Kuzmanov and partners“ izjavio je da je idejni koncept nove arhitekture „Palate Vega Radnički“ upravo očuvanje identiteta objekta uz savremenu oblikovnu prepoznatljivost i korišćenje novih materijala i savremenih obloga.\n„Bitna vodilja kod formiranja idejnog rešenja bila je zadržavanje vertikalnosti objekta kako bi se očuvala vitkost kompozicije. Uvođenje rama koji obuhvata objekat je imalo funkcionalni i oblikovni smisao. Tako koncipiran ram daje karakter objektu, uokviruje ga kao sliku, a opet funkcionalno pokriva elemente na fasadi. Sve to omogućava prepoznatljivost brenda koji gradi kompanija ‘Vega IT‘.\nFoto: Vega IT / Pobedničko rešenje za vizuelni izgled nekadašnjeg Radničkog je projekat novosadskog arhitekte Lazara Kuzmanova\nGlavna membrana objekta je fasada od staklene zidne zavese koja podseća na ritam i raspored otvora koje je nekada imala prethodna zgrada. Vertikalnost fasade zgrade je u kontri sa snažnim horizontalama koje se pomeraju u poređenju sa postojećim dimenzijama osnove i na taj način čine da prednja strana zgrade dobije potrebnu dinamiku. Prozirna staklena fasada omogućava svima da osete ambijent enterijera i spolja, odnosno vidljiv je i sa ulice.\nFoto: Vega IT / Projekat Kuzmanov and partners\nKao doprinos zelenoj gradnji, ovo rešenje omogućava uređenje objekta. Snažni čelični horizontali takođe su dizajnirani da budu za sadnju biljaka. Pogled na zgradu iz centra grada, odnosno iz ulice Modene, bio bi pokriven tom „zelenom zavesom“.\nAtraktivan izgled predmeta sa minimalističkom arhitekturom daje utisak elegancije i na ovaj način, svojim istaknutim vizuelnim izgledom i estetikom omogućava prepoznatljivost brenda Vega IT“, rekao je Lazar Kuzmanov.\nRešenje arhitektonskog studia Synthesis Quatro\nFoto: Vega IT / Synthesis Quatro idejno rešenje\n„Kroz arhitekturu ove zgrade želeli smo da otvorimo novo poglavlje futurističke arhitekture Srbije (Vojvodina). Objekat svojim minimalističkim horizontalama i veličanstvenim čistim linijama čini mir između lokalne, autohtone arhitekture ovog regiona i međunarodnog dizajna nebodera. Kompleks podržava okolinu i odgovara umetničkom pristupu arhitektonskog dizajna. Kao omaž zgradi „Radničkog univerziteta“ održali smo vidljivu konstrukciju kao deo fasade koja nas podseća na prošlost. Vođeni konceptom energetske efikasnosti, posebnu pažnju posvetili smo našem izboru materijala. Želeli smo da ova zgrada bude u potpunosti od stakla i ostali smo dosledni u svojim uverenjima i vizijama. Dubinskom analizom došli smo do rešenja na koje smo zaista ponosni i vođeni energijom dobro organizovanog tima stvorili smo idejno rešenje zgrade„, navode iz SQ studia.\nRešenje arhitektonskog studia Remorker Architects\nFoto: Vega IT / Remorker Architects idejno rešenje\n„Naše idejno rešenje deli zgradu na dva dela. Prizemlje i prva dva sprata predstavljaju masivan temelj koji direktno komunicira sa ulicom i pešacima i pokriven je folijom sa digitalnim otiskom. Ova velika kocka je „naglašena“ masivnim ulaznim portalom koji se izuzetno ističe. Oblici trougla na fasadi koje bi ljudi sreli na ulazu pojavit će se i na mnogim spratovima. Međutim, način na koji su ovi dizajnirani na ulaznom portalu više ukazuje na estetiku fraktala nego na podovima zgrade. Kombinacija oblika trougla na nekim prozorima na fasadi zgrade stvara izvanrednu dinamiku koja privlači pažnju prolaznika koji pokušavaju da definišu potencijalno prisustvo ritma u tim nepravilnostima„, navode iz Remorker Architects studia.\nRešenje arhitektonskog studia Zabriskie Studio\nFoto: Vega IT / Zabriski Studio idejno rešenje\n“Cilj je bio i kreiranje jedinstvenog prostornog kvaliteta – doživljaja lebdenja nad gradom – najmoćnijeg i najdirektnijeg prostorno-psihološkog efekta, koji može da se dovede u vezu sa pojmom vizionarstva.„\nKako navode iz ove IT kompanije, sada, kada su odabrali dizajn, mogu preći na fazu # 2 rekonstrukcije zgrade i fazu # 3 stvaranja idejnog rešenja za enterijer.


Drugi put zaredom: Google otkazao prvoaprilske šale - 24sedam Drugi put zaredom: Google otkazao prvoaprilske šale - 24sedam\nDrugi put zaredom: Google otkazao prvoaprilske šale\nIz poštovanja prema svima koji se bore protiv koronavirusa, Google neće obeležiti Dan šale\nPotpredsednik kompanije Google za globalni marketing Marvin Čou poslao je interni dopis u kome se objašnjava da se i ove godine odustaje od prvoaprilskih podvala jer se „veći deo sveta bavi ozbiljnim izazovima“.\nDobijena poruka glasi ovako:\nTokom protekle godine naši proizvodi, programi i ljudi bili su od pomoći u najtežim vremenima čovečanstva. Učinili smo to sa osećajnošću i empatijom i velikim brojem izazova koje mnogi doživljaju globalno.\nKao što znate, prošle godine smo doneli odluku da pauziramo svoju dugogodišnju Google tradiciju proslave Dana šale iz poštovanja prema svima koji se bore protiv COVID-19. Budući da se veći deo sveta još uvek bori sa ozbiljnim izazovima, osećamo da bi ove godine trebalo ponovo da otkažemo proslavu 1. aprila.\nKao i prošle godine, trebalo bi da nastavimo da pronalazimo odgovarajuće načine kako da korisnicima pružimo trenutke radosti tokom cele godine (npr. Doodles – promene na Google logu, uskršnja jaja itd.).\nKompanija Google je za Biznis Insajder potvrdili da je poruka originalna.\nMegan Markl i princ Hari izabrali mesto gde će se vojvotkinja poroditi\nČovek koji povezuje Majkla Džordana i tri košarkaša Partizana i Zvezde odlazi u penziju\n#1.april #Dan šale #Google


Od skandal · 26/06/2021\nKako se navodi, istovremeno su dva autobusa sa još stotinak planinara iz Srbije zaustavljena u Štrpcu i nije im dozvoljen put do Ski centra, gde je trebalo da se pridruže ostalim planinarima i krenu u pohod na najviši vrh Šar planine.\nOko 120 planinara iz različitih krajeva centralne Srbije, ali i sa severa KiM, trenutno su blokirani u Ski centru Brezovica od strane specijalne jedinice Kosovske policije koja im ne dozvoljava da krenu dalje, iako je čitava manifestacija ranije prijavljena Kosovskoj policiji.\nPrema rečima Radeta Kneževića, predsednika Planinarskog društva „Kopaonik“, noćas ih je o zabrani obavestio komandir policije u Štrpcu, Dragan Ivanović, da bi jutros to učinili i specijalci koji su došli i ne dozvoljavaju im odlazak iz hotela.\nKomandir Policijske stanice u Štrpcu Dragan Ivanović rekao je za RTV Kim da nije ovlašćen da daje izjave jer je čitav slučaj u nadležnosti Regionalne policije u Uroševcu.\nIz Regionalne policije Uroševac potvrđeno je da je zahtev alpinista za penjanje odbijen.\n– Zahtev svih alpinista, ne samo iz Srbije, je odbijen. Nikome nije dozvoljeno da se penje na Šar planinu – navodi se u pisanom odgovoru portparola policije Kenana Veseljija.\nPrištinska Koha takođe prenosi da je zahtev planinara za penjanje na Šar planinu odbijen.\nVeselji nije objasnio zašto planinarima nije dozvoljeno da se penju.


Ukida se obaveza upotrebe kratkih svjetala po danu u BiH?\nUpotreba kratkih svjetala na vozilima tokom dana u BiH mogla bi biti ukinuta do kraja godine. Naime, Ministarstvo transporta i komunikacija BiH formirat će posebnu radnu grupu koja će, u okviru izmjena i dopuna Zakona o bezbjednosti saobraćaja BiH, razmotriti pristigle inicijative o gašenju svjetla tokom dana, čije će usvajanje zavisiti od jačine priloženih argumenata. Iz tog razloga smo kontaktirali bh. stručnjake iz oblasti saobraćaja, čija mišljenja su podjeljena, pa su neki za uvođenje LED tehnologija, drugi za ostavljanje ove odredbe, a neki samo za svjetla u zimskom periodu. Ševal Kovačević, diplomirani inženjer saobraćaja i ovlašteni sudski vještak za saobraćaj BiH, smatra da inicijative imaju opravdanje sa stanovišta potrošnje struje i goriva na vozilima i do dva posto.\nPerica Pećanac, portparol Auto-moto saveza (AMS) RS, rekao je da oni pozitivno ocjenjuju uvođenje obavezne dnevne upotrebe svjetala na motornim vozilima u BiH, jer povećava bezbjednost učesnika u saobraćaju. “Ne postoje nedostaci već samo prednosti uvođenja zbog povećanja stepena bezbjednosti na putevima RS i BiH”, rekao je Pećanac. On je naveo da je na prvom mjestu bezbjednost vozača i saputnika, te da je to stav od kojeg AMS RS neće odstupiti.\nU Ministarstvu transporta i komunikacija BiH rekli su da će biti sprovedene šire konsultacije po tom pitanju, jer je povećan interes nakon inicijativa grada Banja Luka i Kantona Sarajevo da to drugačije bude regulisano.\n“Formirat ćemo posebnu radnu grupu za dio zakona vezan za upotrebu svjetala u saobraćaju u toku dana. Na vozilima na kojima su već ugrađena dnevna svjetla se pale bez obzira na zakonsku regulativu i stoje upaljena tokom čitavog dana”, rekli su u Ministarstvu i dodali da će sagledati stanje u drugim zemljama EU i dati razloge za ili protiv, s jakim argumentima.\nFOTO: Gorjelo nisko rastinje uz autoput između Arnautovića i Ozrakovića\nTradicionalni noćni malonogometni turnir


U okviru javnog poziva kojeg je, prema zaključku Vijeća ministara BiH, Direkcija provela, kreirana je lista od 143 prevoditelja iz svih krajeva BiH koji su ispunili uvjete poziva i položili test.\nPrevoditelji sa ove liste će biti angažirani za prevođenje odgovora, dok prevod propisa, strateških dokumenata, izvještaja i sl. koje Evropska komisija traži kao dodatak odgovorima na određena pitanja, obavljaju nadležne institucije.\nRadi boljeg razumijevanja, Direkcija podsjeća da odgovori koji su u ovom času spremni za prevod nisu jedini koji su finalizirani i usaglašeni. Do sada su radne grupe u sistemu koordinacije finalizirale i usaglasile 95 posto odgovora, od kojih su odgovori iz 17 poglavlja potvrđeni i kao takvi mogu biti prevedeni.\nOstale finalizirane i usaglašene odgovore, nakon dostavljanja Komisiji za evropske integracije u mehanizmu koordinacije, treba da potvrde koordinatori procesa integrisanja na svim nivoima vlasti, da bi mogli biti upućeni na prevođenje.\nUsaglašavanje preostalih odgovora je zadatak ostalih tijela u sistemu koordinacije, kao što su Komisija i Kolegij za evropske integracije. Od dinamike finalizacije preostalih odgovora, između ostalog, ovisi i koliko će prevođenje odgovora kao faza u ovom zadatku, u cjelosti trajati.


SEVERINA NA KOPAONIK „MUSIC WEEK“ FESTIVALU\nKopaonik, 04. februar 2016. godine – Pored Željka Joksimovića, koji će održati nastup 18. marta, zvezda prvog Music Week festivala na Kopaoniku biće i Severina. Kako najavljuju iz produkcije Sky Music i MK Mountain Resorta popularna hrvatska pevačica posetiće najlepšu domaću planinu kako bi nastupila na prvom Music Week festivalu:\n“Zadovoljstvo nam je da potvrdimo da je Severinin koncert na Kopaonik Muisc Week festivalu zakazan za subotu 19. mart u hotelu Grand. Program našeg festivala čine ekskluzivni koncertni nastupi najvećih regionalnih zvezda u luksuznom hotelskom ambijentu, koje će pratiti vrhunska produkcija. Severina je poznata po svojim kreativnim, ali i produkciono zahtevnim nastupima i zato je ona savršen izbor za Music Week”.\nMusic Week na Kopaoniku traje od 13. do 20 marta i najavljen je kao novi koncept turizma koji će boravak u prirodi, zimske sportove, odmor i druženje uz dobru hranu i sve ono zbog čega posetioci inače dolaze na omiljenu planinu, spojiti sa ekskluzivnim provodom za koji je broj mesta ograničen.\nGosti MK Mountain Resorta imaće privilegiju da uživaju u sadržajima Music Week festivala u ceni smeštaja, koja u ovom period iznosi već od 20 evra po osobi dnevno.


Proizvođačka cena krompira u Srbiji porasla za 89 odsto za godinu dana | Biznis.rs\nsuša desetkovala ovo povrće\n20.11.2021 08:24 Autor: Redakcija Biznis.rs 0\nDok na svetskim berzama cene žitarica neprestano obaraju rekorde, u Srbiji se na vrh liste poljoprivrednih proizvoda koji su najviše poskupeli našao krompir. Iznenađujuće...\nDok na svetskim berzama cene žitarica neprestano obaraju rekorde, u Srbiji se na vrh liste poljoprivrednih proizvoda koji su najviše poskupeli našao krompir. Iznenađujuće je da je ovo povrće u septembru u otkupu bilo 89 odsto skuplje nego u istom periodu 2020. godine.\nKako piše Politika, prema statističkim podacima proizvođačke cene u agraru i ribarstvu povećane su za godinu dana 41,4 odsto u proseku. Ali poskupljenje krompira znatno je veće od rasta cena drugih poljoprivrednih proizvoda: pšenice (35,2 odsto), mesa (15 do 22 procenta) ili mleka, voća, jaja koji su u ovom periodu poskupeli svega jedan do šest odsto.\nProšle godine rod krompira bio je odličan, a cena niska dok je ove zbog suše desetkovan što se odrazilo na bolje otkupne cene i zarade proizvođača posle nekoliko uzastopnih godina gubitaka, objašnjavaju stručnjaci.\n„Ovakva situacija je pre svega posledica smanjenog roda u Srbiji zbog deficita padavina u julu i avgustu. Malo su i smanjene površine za 10 do 15 procenata, jer je 2020. bila velika hiperprodukcija tako da je i manje krompira zasađeno u odnosu na prethodnu godinu“, rekao je za ovaj dnevni list profesor Zoran Broćić s Poljoprivrednog fakulteta u Beogradu.\nUvozna carina na krompir trenutno je šest odsto. Bilo je predloga da budu više ali je pitanje, dodaje on, da li bi to odgovaralo krajnjim kupcima jer bi se ovaj rast direktno odrazio na maloprodajne cene.\n„Cene su trenutno dobre, ali ipak uvozne limitiraju domaće. Krompir se trenutno našim proizvođačima plaća oko 40 dinara, dok je uvozni u veleprodaji 45 do 55 dinara“, navodi Broćić.\nPrema njegovim rečima, kvalitet domaćeg krompira ove godine nije na zavidnom nivou, jer je upravo velika suša ostavila danak u krupnoći i prinosima, a imamo i oštećenja od štetočina.\n„Nažalost, ovaj iz uvoza izgleda lepo i zato je skuplji i to prolazi na tržištu. Cena domaćeg krompira stagnira, a u startu je izgledalo da će još da raste. Neuobičajeno rano je krenuo uvoz, već u septembru je bilo prvih isporuka“, naglašava Broćić.\nSrbija krompir mahom uvozi iz Francuske, Belgije, Holandije i Nemačke, četiri vodeća evropska proizvođača koji imaju veće tržišne viškove. Male količine, oko 4.500 do 5.000 tona se izveze, tako da se najveći deo domaćeg krompira pojede u Srbiji.\nProfesor Broćić napominje i da su očekivanja da bi verovatno moglo da dođe do blagog porasta cene krompira i u Evropi ali ona trenutno stagnira. Razlog je to što veliki deo evropskih država ima deficit u krompiru što dovodi do rasta tražnje. Smatra da bi to moglo da utiče na poskupljenje od 10 do 15 procenata.\n„Mislim da će kod nas biti stabilna cena, sve do januara, jer mnogi uvoze i prave lager da bi u zimskom periodu imali dovoljne količine da ponude tržištu“, procenjuje profesor.\nRaste potražnja za srpskim suvim šljivama\nMediji poslednjih dana prenose da ukrajinski krompir trenutno pravi pometnju na tržištu u Evropi. U toj zemlji on se može kupiti po najnižoj ceni u odnosu na države koje nisu članice Evropske unije u istočnoj Evropi. Krompir u Ukrajini je 15 do 20 odsto jeftiniji nego prošle godine, ali s obzirom na poskupljenje u drugim zemljama regije, to je dovoljno da postane lider po niskim cenama.\nDa li bismo s obzirom na nisku cenu mogli da očekujemo masovniji uvoz krompira iz Ukrajine? Broćić kaže da je kod Ukrajinaca cena sada niža jer je rod bio bolji, dok su prošle godine imali manjak i morali su da uvezu veće količine.\n„Ne verujem da bi moglo da bude većeg uvoza jer to nije kvalitet koji može da se meri s kvalitetom iz ove četiri evropske države. Ne mislim da će se zbog nekoliko centi neko odlučiti za to, a i naši potrošači su navikli na određeni standard. Takođe iz Evrope je daleko lakše organizovati transport nego iz Ukrajine“, zaključuje prof. Zoran Broćić.\nCENE RAST SRBIJA\nDomaći krompir uskoro na rafovima


B92 - Izbori 2012 - Ruski mediji o pobedi Nikolića\nponedeljak 21.05.2012 | 11:48\nList "Komersant" navodi da je pobeda "umerenog nacionaliste" Nikolića došla u trenutku kada Srbija prvi put od raspada Jugoslavije nije stajala pred izborom između evrointegracija i povratka u prošlost.\nDnevnik "Izvestija" ocenjuje da uprkos pobedi Nikolića na izborima za predsednika politička borba nije završena, jer njegov protivkandidat i predsednik Demokratske stranke Boris Tadić želi da obezbedi ključnu ulogu u vladi za svoju partiju.\nVladin dnevni list "Rosiskaja gazeta" uz kratku Nikolićevu biografiju citira njegovu izjavu da će se u slučaju da postane predsednik "odnosi Moskve i Beograda poboljšati".\nAgencija Ria novosti u svom izveštaju ističe da je Nikolić pobedio "uprkos prognozama politikologa" koji su najavljivali njegov ubedljiv poraz, kao i da novoizabranog predsednika Srbije na Zapadu gledaju sa oprezom i da ga i dalje nazivaju nacionalistom.\nAgencija navodi da će se, prema mišljenju pojedinih eksperata, Nikolić verovatno obratiti Moskvi za političku i finansijsku pomoć. Bi-bi-si na ruskom jeziku javio je o pobedi "bivšeg nacionaliste" na izborima za predsednika Srbije koji je obećao da zemlja neće promeniti svoj strateški kurs evrointegracija, kao i da je Tadić odmah čestitao pobedu svom političkom suparniku i istakao da je ona bila čista.\nDnevnik "Pogled" u prvi plan ističe "grešku" zvaničnika Evropske unije koji su nekoliko sati pre zatvarnja birališta u Srbiji čestitali pobedu Nikoliću, a kasnije to opravdali nenamernom greškom, navodeći da je sumnja ipak ostala.\nI svi drugi mediji u Rusiji opširno su izvestili o drugom krugu predsedničkih izbora i pobedi Nikolića citirajući izveštaje srpskih agencija, izjave predsedničkih kandidata i ocene analitičara.\nNa predsedničkim izborima u Srbiji pobedio je nacionalista Tomislav Nikolić, a takav rezultat niko nije očekivao, javio je danas Prvi kanal ruske televizije.\nTa televizija navodi da je pobedio Nikolić, dosadašnji gubitnik na predsedničkim izborima, a da je doskorašnji predsednik Boris Tadić bio uveren u svoju pobedu i da je zato podneo ostavku na tu funkciju kako bi bili raspisani prevremeni izbori.\nTV 24 podseća da je Nikolić donedavno bio "lider ultranacionalističke partije".\n"Analitičari smatraju da su Srbi jednostavno glasali protiv prethodne vlasti", navela je ta televizija i ocenili da su na ishod izbora uticali nezadovoljstvo građana ekonomskim problemima i nezaposlenost.\nU izveštaju se navodi i da je Nikolić već izjavio da će nastaviti politiku svog prethodnika Tadića na približavanju zemlje Evropskoj uniji.


Automafija prisluškivala policiju\nSud BiH je 27. juna je potvrdio optužnicu protiv 27 osoba, osumnjičenih da su članovi automafiji, koji su uhapšeni u akciji "Volan", a suđenje je danas počelo čitanjem obimne optužnice i detalja krađe automobila.\nPostupajući tužilac Džermin Pašić zatražio je mjeru pritvora i izricanje mjere zabrane sastajanja optuženih sa svim svjedocima u predmetu. Pašić je kazao da su kriminalnu grupu činile manje grupe, najčešće sastavljene od tri osobe. Prema optužnici, postojale su četiri manje grupe i svaka je imala određene zadatake, a svaka krađa se izvršavala u automobilu koji bi ukrali ranije, takozvanom borbenjaku.\nAutomafijaši su uvijek bili maskirani i naoružani. Automobile su najčešće pronalazili na parkingu ili čak u dvorištima porodičnih kuća, a neke su čak krali na ulici, često iskorištavajući nepažnju vozača koji su znali da ostave automobile upaljenim.\nPašić je naveo da su automafijaši nakon krađe od nekih vlasnika tražili između 1.000 i 3.000 evra da vrate automobil, te da su prisluškivali policiju. Ukoliko im nije uspijevalo iznuđivanje novca od vlasnika, vozila su rastavljali na dijelove ili ih prodavali u Srbiji i Crnoj Gori.\nSlavenu Dakiću i Srećku Trifkoviću, koji se već nalaze u pritvoru, optužnica na teret stavlja da su zajedno s navodnim vođom grupe Danilom Cicovićem ukrali najmanje 50 automobila, uglavnom luksuznih. Automobile su krili u iznajmljenim garažama ili na javnim parkinzima.\nOsim sa Trifkovićem i Cicovićem, Dakić je vozila krao i sa Srećkom Mandićem. Automobili su se u Srbiju, kako je rekao Pašić, prevozili preko Pala i Rudog.\nGrupa automafijaša iz Mokrog koju su činili Bojana Košarac, Njegoslav Milinković i Sava Petričević, terete se, između ostalog, i za pokušaj krađe BMW-a ispred hotela Hills na Ilidži kada je u obračunu s policijom ranjen Sava Petričević koji je kansije preminuo.\nGrupa iz Istočne Ilidže bila je zadužena za krađu na području opštine Ilidža, a automobile su kasnije prevozili u Zapadnu Hercegovinu gdje ih je, prema optužnici, rastavljao ili preprodavao Goran Nižić. Ovu grupu činili su Enis Mandal i Miroslav Pejić.\nČitanje optužnice biće nastavljeno 15. novembra, kada će se Sud izjasniti i o prijedlogu tužioca da se Branislavu Gordiću koji se brani sa slobode, a koji je prošle sedmice uhapšen na Sokocu, odredi pritvor.\nPočinje najveći proces protiv automafije u istoriji BiH\nNe dovodi se u vezu sa ubistvom policajaca\nUhapšen Slaven Dakić u akciji protiv automafije\n"Pala" automafija: Uhapšeno devet lica


Bevanda: Određeni rezultati kojih nema | Istinomjer\n10. Marta 2014.\t Dalio Sijah\n„Mislim da sam pokazao, otkako sam u ovom mandatu, da se, ipak, naporom, strpljenjem i pokušajem da se poslušaju drugi i kompromisno, može doći do određenih rezultata. Naravno da, kada imate neriješene, to zasjenjuje i dobre stvari.\nTreba držati dignitet i svoje funkcije i tijela kojim rukovodite. U uvjerenju sam da će kolege u Vijeću ministara i svi ostali imati taj osjećaj i da ćemo imati kontinuitet rada. Na dogovoru i kompromisu časno okončati mandat.“\n(Dnevni avaz, 03.01.2014.)\nKada pogledamo rezultate rada Vijeća ministara BiH u prošloj godini (ali i u cijelom mandatu) može se konstatovati da gotovo da nije bilo goreg saziva Vijeća ministarau poslijeratnom periodu u BiH.\nNaime, ako pogledamo samo zakonodavne aktivnosti Vijeće ministara BiH u 2013. godini, prema godišnjem izvještaju CCI-a, u prošloj godini planirano je donošenje 68 zakona.\nOd tog broja utvrđeno je njih 20, od čega su samo 3 zakona nova, dok se u ostalih 17 radilo o izmjenama i dopunama već postojećih zakonskih rješenja. Pored toga, Vijeće ministara je utvrdilo i u Paralament poslalo još 14 zakona koji nisu bili u planu rada.\nDakle, u parlamentarnu proceduru Vijeće ministara BiH je u prošloj godini poslalo 34 zakona, a od njih je usvojeno 25, od čega je 11 bilo u planu rada Vijeća ministara, dok 14 nije bilo u planu rada ove institucije. Interesantan je i podatak da je od svih usvojenih zakona njih tek 8 novih, dok se 26 usvojenih zakona odnosilo na izmjene i dopune postojećih zakonskih rješenja.\nU 2012. godini, Vijeće ministara planiralo je donošenje 63 zakona. Od tih zakona njih 31 se odnosilo na donošenje novih zakonskih rješenja, dok su se 32 planirana zakonska rješenja odnosila na izmjene i dopune postojećih. No, u toku 2012. godine, Vijeće ministara je utvrdilo tek 29 zakona (19 planiranih i 10 neplaniranih), a što je opet manje od polovine planiranih zakona u ovoj godini.\nU pogledu ispunjavanja predizbornih obećanja partija koje sudjeluju u radu Vijeća ministara, također se može konstatovati da su rezultati nezadovoljavajući. Do kraja augusta 2013. godine, prema rezultatima istraživanja koje provodi Istinomjer, ispunjeno je tek 6 obećanja koja se odnose na državni nivo vlasti. Od ukupno 450 predizbornih obećanja partija koje učestvuju u radu Vijeća ministara, veliku vjerovatnoću za ispunjenost do kraja aktuelnog mandata ima svega 7 obećanja (1,56%), srednju vjerovatnoću ima 79 obećanja (17.56%), a malu ili nikakvu vjerovatnoću čak 364 obećanja (80.89%).\nDakle, ako pogledamo aktivnosti Vijeća ministara u prošloj i pretprošloj godini, to jest u periodu otkad je Vjekoslav Bevanda postao predsjednik ovog tijela, jasno se vidi da ova institucija tokom mandata nije ispunila niti polovinu aktivnosti koje su sami planirali. Ako tome dodamo i broj (ne)ispunjenih predizbornih obećanja, možemo se s pravom zapitati koji su to „određeni rezultati“ koje spominje predsjedavajući Vijeća ministara Vjekoslav Bevanda. Sa druge strane, rezultati nerealizacije planiranih aktivnosti i obećanih mjera i konstantne krize vlasti, koje se gotovo pravilno ponavljaju na nivou Vijeća ministara BiH, više su nego osjetni u svakodnevnom životu građana i građanki Bosne i Hercegovine. S obzirom da je u svojoj izjavi očito mislio na pozitivne, a ne negativne rezultate rada Vijeća ministara, Bevanda za ovu izjavu može dobiti samo ocjenu “neistina”.


Tužna, pretužna vest jutros je pogodila sve stanovnike Brčko distrikta BiH, sve dobre ljude širom BiH, da je u požaru stradalo šest stanovnika našeg grada, vama dragih ljudi, a naših dobrih komšija i poznanika. Tragedija ovih razmera odavno se ne pamti na ovim prostorima – navodi se u telegramu.\nGradonačelnik navodi kako mu nedostaju reči kojima bi kao čovek, iskazao svoje duboko poštovanje prema stradalima, ali i njihovim srodnicima, prenosi Srpskainfo.\n– Verujem da u ovim teškim trenucima za vaše familije zajedno s kolegama iz Vlade i ostalih institucija Brčko distrikta BiH delim bol za izgubljenim životima. Naše misli i molitve su uz vas u ovim teškim trenucima. Još jednom Vam upućujem duboko i iskreno saučešće zbog ovog gubitka i molim Vas da moje izraze saučešća prenesete svima članovima porodice i njihovim prijateljima – stoji u sučešću gradonačelnika Brčkog Eseda Kadrića.


Satja Sai Baba, Zdravstvo\nSai Babina misija obuhvata fizičku, mentalnu i duhovnu dobrobit za sveukupno čovečanstvo. U tu svrhu, on je otvorio medicinske ustanove koje obezbeđuju zdravstvenu zaštitu, bez obzira na versku, kastinsku ili drugu pripadnost, koje se pružaju u atmosferi ljubavi i mira. U ovim ustanovama, sve usluge, uključujući i dijagnostiku, patologiju, hirurgiju, lekove, ishranu i drugo, potpuno su besplatne.\nNjegova inicijativa na medicinskom polju započela je sa Šri Satja Sai Opštom bolnicom, koja je otvorena oktobra meseca, 1956. godine. Kasnije je otvorena druga bolnica u Bangaloru, gde su do sada na hiljade i hiljade siromašnih pacijenata osetile dobrobiti besplatnog lečenja.\nKao odgovor na rastuću potrebu siromašnih stanovnika sela za zdravstvenom zaštitom, u septembru 1991. osnovao je Medicinku zadužbinu sa zadatkom da podigne Super- specijalističke bolnice koje će nuditi kvalitetnu medicinsku negu na tercijarnom nivou pacijentima kojima je takva nega potrebna, bez obzira na njihovu versku, kastinsku i drugu pripadnost.\nSada Zadužbina upravlja dvema takvim bolnicama:\nŠri Satja Sai Super specijalistička bolnica Prašanti Nilajama, koju je novembra 1992. svečano otvorio predsednik Indije, sa odeljenjima kardiologije, kardio-toraksne vaskularne hirurgije, urologije i oftalmologije.\nŠri Satja Sai Super-specijalistička bolnica u Bangaloru, koju je januara 2001. svečano otvorio premijer Indije, sa odeljenjima za kardio i neuro istraživanja i nauke.\nOvi „Hramovi isceljenja“, Sai Babin su poklon čovečanstvu i izraz njegovog saosećanja prema ugroženima. Međutim, ono što ove bolnice čini jedinstvenim nije samo zadnja reč tehnike i tehnologije ili visoko profesionalno osoblje, već atmosfera ljubavi koja prožima čitavu bolnicu i omogućava ozdravljenje.\nNa međunarodnoj medicinskoj konferenciji, održanoj septembra 2005. u Putapartiju, Sai Baba je ovako posavetovao sve lekare koji su na njoj učestvovali:\n„Smatrajte svoje pacijente za sopstveni narod, za svoje rođake, počasne goste i bliske prijatelje. Negujte ovaj stav bez obzira na okolnosti“.<<


Bivša ukrajinska premijerka Julija Timošenko, koja je i kandidat na predsedničkim izborima planiranim za 25. maj, apelovala je na američki Kongres da pruži vojnu pomoć Ukrajini, objavila je danas pres služba njene stranke Batkivščina.\nBivša ukrajinska premijerka navodi kako je njenoj zemlji potrebna opsežna pomoć, uključujući odbrambene tehnologije, sisteme protivavionske odbrane, kao i obuku za vojne specijaliste i osoblje.\nTimošenkova je uprkos ovakvog apela pozdravila rezultate jučerašnjih četvorostranih pregovora između predstavnika Ukrajine, Rusije, SAD i EU u Ženevi kao "prvi korak u pravom smeru".\nTimošenkova se danas izjasnila u prilog reforme lokalnih vlasti i njihove veće samostalnosti i omogućavanja boljeg statusa ruskog jezika, za šta su nužne promene ustava.\nBivša premijerka je podržala i ideju finansijske nezavisnosti ukrajinskih regiona.\nTokom svog današnjeg boravka u Donjecku, Timošenkova se susrela sa članovima bataljona dobrovoljaca koji je oformljen zahvaljujući zalaganju lokalnih lidera Batkivščine. Tom prilikom ona se založila za veće razumevanje izmedu istoka i zapada Ukrajine.\nVršilac dužnosti predsednika Ukrajine Oleksander Turčinov i premijera Arsenij Jacenjuk su, inače, ranije danas izdali zajedničko saopštenje u kojem ističu kako će novim ukrajinskim ustavom biti uvedena decentralizacija vlasti, a ruskom biti dat status zvaničnog jezika u određenim regionima zemlje.


Prljavi Inspektor Blaža i Kljunovi - Dan u Beogradu\nNaslovna » Izlasci » Muzika » Koncerti » Prljavi Inspektor Blaža i Kljunovi\nNa koncertu će pored svih dosadašnjih autorskih hitova i najuspešnijih obrada, biti izveden i aktuelan hit singl „Živele žene“, obrada čuvene pesme „Viva Las Vegas“ Elvisa Prislija, u čiji se lik Inspektor Blaža uspešno transformisao ovog leta i ujedno najavio novu eru u svojoj karijeri kao eru Kralja Rokenrola.\nSpot za ovu pesmu je sniman u Termama Čatež, najvećem termalnom kompleksu u Sloveniji, a režirao ga je Vojkan Milosavljević, koji je bio režiser najpopularnijih spotova ovog benda.\nKoncert će ujedno biti i promocija prvog DVD-a u karijeri grupe, koji je objavljen avgusta ove godine, a predstavlja snimak koncerta sa beogradskog Beerfesta 2010. godine kada su Blaža i Kljunovi nastupili pred više od 100.000 ljudi. DVD je producirala Beogradska kulturna mreža a sav prihod od prodaje namenjen je bebama Beograda u okviru akcije „Beogradski bebi klub“.\nCena karte u pretprodaji je 400 dinara, od čega je jedan dinar namenjen prvoj sledećoj bebi u produkciji Kljunova. (danubeogradu.rs)\nTagovikoncert muzika rock skc novi beograd\nPrethodni Grad i ekološki prevoz\nSledeći Još dva mesta za izdavanje BusPlus kartica


Američki državni sekretar Majk Pompeo izjavio je večeras da su SAD i zvanično obustavile izvršavanje svih obaveze prema Sporazumu o likvidaciji raketa srednjeg i kratkog dometa (INF) koji su 1987. potpisali s tadašnjim Sovjetskim Savezom, a čiji je naslednik Rusija.\nPompeo je dodao da su SAD uputile Rusiji zvaničnu notu u kojoj najavljuju potpuno povlačenje u roku od šest meseci, što je u skladu sa sporazumom, navodi AP.\nPrema njegovim rečima,s SAD su uradile sve što su mogle da očuvaju sporazum, ali da zvanična Moskva i dalje demantuje da je kršila sporazum svojim raketnim sistemom.\nPostupci Rusije, kako kaže američki državni sekretar, ugrožavaju SAD i ne mogu dopustiti da budu ograničeni sporazumom dok ga druga strana otvoreno krši.\nPosle odluke SAD, i Rusija je saopštila da je ne više ne obavezuje sporazum INF.


Avaz - Sušić i Vučić ličnosti 2013. godine - Sandžak Haber - Sandžačke Internet Novine\nNaslovna Vijesti Avaz – Sušić i Vučić ličnosti 2013. godine\nAvaz – Sušić i Vučić ličnosti 2013. godine\nSarajevo – Beograd – Urednički kolegij „Dnevnog avaza” odlučio je na svečanoj sjednici ponedjeljak, 30. decembra, o dodjeli tradicionalne nagrade „Avazov zmaj” za domaću i stranu ličnost godine. Za 2013. ova značajna priznanja otišla su u ruke Safeta Sušića, selektora fudbalske reprezentacije Bosne i Hercegovine, i to za domaću ličnost, i Aleksandra Vučića, prvog potpredsjednika Vlade Republike Srbije, za stranu ličnost.\nUrednički kolegij najtiražnijeg lista u BiH ocijenio je da su Sušić i Vučić svojim liderstvom, angažmanom, a posebno rezultatima, zaslužili prestižno priznanje koje je proteklih godina dodjeljivano mnogim domaćim i svjetskim uglednicima.\nIzetbegović, Klinton, Mesić, nana Fata…\nPrva nagrada „Ličnost godine“ 1995. godine pripala je prvom predsjedniku Predsjedništva BiH rahmetli Aliji Izetbegoviću. „Avazovo“ priznanje u proteklim godinama dodijeljeno je i mnogim drugim uglednim ličnostima, kao što su Bil Klinton (Bill Clinton), bivši predsjednik Sjedinjenih Američkih Država, Redžep Tajip Erdoan, premijer Turske, te Stipe Mesić, bivši predsjednik Hrvatske. Ličnostima godine proglašeni su, između ostalih, i Fata Orlović, Danis Tanović, Jasmila Žbanić, Amor Mašović, Ćiro Blažević, Blaž Slišković, Nikolas Berns (Nicholas Burns)…\nvucic licnost godine\nPrethodni tekstKurir: Dobitnici Vučić i Ljajić\nSledeći tekstNarod pristiže na šetalištu preko 40.000 ljudi\nPOPUSTIO I POSLJEDNJI ŠAV BOŠNJAČKE ODBRANE! Kadribašić više nije glavni imam odbora IZ u Pljevljima! Pritisak sa svih strana razlog za ovu konačnu odluku!\nPatrijarh Irinej: Raduju me promjene u Crnoj Gori\nTri razloga pada rejtinga DPS-a\nSDP: Atmosfera 90-ih kada su na tapetu bile manjine i Crnogorci, spriječiti nacional-šovinistička divljanja\nIstraživanje: Lečenje obolelih krvnom plazmom nema rezultate\nRedakcija - 23. Oktobra 2020. 0\nZZJZ Novi Pazar: Šest novozaraženih za 24 sata\nNOVI PAZAR: Na lečenju osam pacijenata\nDanas sunčano, temperatura oko 22°C\nU NEDELJU SPAVAMO SAT DUŽE: Pomeramo kazaljke SAT UNAZAD, sa tri...


STOTINE kamiona danima na granici Hrvatske i Slovenije, Mihajlović uputila APEL - Bizlife.rs\nSTOTINE kamiona danima na granici Hrvatske i Slovenije, Mihajlović uputila APEL\nMihajlović je zahvalila resornim ministrima na korektnoj saradnji kada je u pitanju protok svih vidova saobraćaja u ovim teškim uslovima, usled epidemije koronavirusa, ali i ukazala da smanjen broj graničnih prelaza za drumski transport u tranzitu stvara ogromne kolone kamiona i duga čekanja na granicama.\n“Svesni smo da je odvijanje drumskog saobraćaja otežano, nakon prelaska naših granica vozači čekaju konvoje i dešava se da vozila čekaju i po više dana na granicama. Neophodno je da se otvori još prelaza za međunarodni teretni tranzit, sada kada samo on funkcioniše, i obezbede tranzitni koridori bez konvoja. Ovo je ne samo pitanje humanosti, već i bezbednosti”, navodi se u pismu ministarske.\nOna je istakla da su u ovoj situaciji bitna sva vozila, bez obzira na to čije tablice imaju, jer dovoze i odvoze robu građanima u svim zemljama, te da je važno da se zajedničkim aktivnostima ubrza protok robe, ukinu tranzitni konvoji i olakša vozačima.\n“Poštovani ministri, jedino sinhronizovanim akcijama možemo nešto zajednički uraditi da bi transport mogao da funkcioniše u ovim jako otežanim uslovima u kojima se nalaze ne samo naše zemlje, već i ceo svet. U trenutku kada EU čini sve da ubrza transport, uvodeći zelene koridore za vozila, predlažem da zajedno sa ministrima unutrašnjih poslova nađemo održivo rešenje za što brži transport između naših zemalja kako bi kamioni u tranzitu brže prolazili, a vozači se ne bi okupljali na jednom mestu u velikom broju, što je trenutno cilj cele Evrope”, ukazala je Mihajlović.\nSada na izlazu iz Srbije za Hrvatsku, na graničnom prelazu Batrovci-Bajakovo, čeka oko 300 kamiona u koloni od pet do šest kilometara, navelo je Ministarstvo i dodalo je reč je o srpskim, turskim, bugarskim, kamionima iz BiH i makedonskim kamionima prevashodno.\ngranica tarnsport čekanje


Vesti online / Vesti / Hronika / Pucnjava na Adi Huji, mladić teško povređen\nPucnjava na Adi Huji, mladić teško povređen\nJedan mladić teško je povređen nakon pucnjave koja se dogodila jutros oko sedam sati u beogradskom kafiću na Adi Huji.\n- Muškarac je prevezen u Urgentni centar - rečeno je u Hitnoj pomoći, prenose beogradski mediji.\nPucnjava se dogodila oko 7.15 sati u kafiću "Dilema" na Adi Huji, kada je muškarac star 24 godine upucan u glavu.\nSa teškim povredama glave i mozga prevezen je na reanimaciju Urgentnog centra.\nHRONIKA Uhapšen napadač sa Ade Huje koji je ranio mladića


Slike Ivana i Aleksandra Blatnika prodate na licitaciji za 35.000 dinara - juGmedia\nTreća po redu licitacija Lokalne fondacije Niš uspešno je završena. Nakon nedelju dana nadmetanja na fb stranicifondacije, najbolju ponudu u iznosu od 35.000 dinara, za tri izuzetne slike iz bogatog umetničkog stvaralaštva porodice Blatnik, dao je Ivan Cvetanović.\n„Ovo je treća uspešno realizovana licitacija naše fondacije, a prva u 2021. godini. Prethodno je u decembru 2020, potpisani dres doskorašnjeg fudbalera Radničkog iz Niša Saše Cakija Stojanovića prodat za 12.000 dinara, a knjiga „Кonstantin veliki – legenda i stvarnost“ iz lične kolekcije pisca Dejana Stojiljkovića za 17.000 dinara.“, navodi se u saopštenju.\nКupovinom nekog predmeta na licitaciji građani postaju donatori, a na taj način pomažu svom komšiluku, gradu, prijateljima, u misiji da svi zajedno gradimo lepši i prosperitetniji Niš. Novac prikupljen na licitacijama, kao i kroz druge aktivnosti i donacije pojedinaca i društveno-odgovornih kompanija biće usmeren u fond kroz koji će biti podržane najbolje inicijative građana u Nišu. Informacije o svim donacijama i budućim realizovanim aktivnostima biće dostupne na sajtuwww.fondacijanis.rs


Karpenter: Ako ideja o razgraničenju između Srbije i Kosova ne uspe, ne vidim šta je plan B - Radio Kontakt Plus\nKarpenter: Ako ideja o razgraničenju između Srbije i Kosova ne uspe, ne vidim šta je plan B\n09:34, 09.08.2019Izvor: VOA, Beta, Tanjug, B92\nAko ideja o razgraničenju između Srbije i Kosova ne uspe, ne vidim šta je plan B, kaže bivši zvaničnik Pentagona zadužen za Balkan Majkl Karpenter. On ocenjuje da bi predstojeći izbori na Kosovu, kao i izbori u Srbiji 2020. godine, mogli da uspore postizanje sporazuma između Beograda i Prištine.\nKarpenter je u izjavi za Glas Amerike rekao da je sezona izbora veoma loš momenat za dogovaranje medjunarodnih sporazuma.\n„Činjenica da Kosovo nema premijera je velika prepreka, a vreme izbora je takodje zgodno za one koji zastupaju tvrdje političke stavove, što je loše za postizanje dogovora. Ne bih rekao da je dogovor nemoguć, ali se čini malo verovatnim“, rekao je aktuelni direktor „Pen Bajden centra“.\n„Ako ne uspe ideja o razgraničenju izmedju Srbije i Kosova, ne vidim šta je plan B“, izjavio je Karpenter i dodao da je Srbiji potrebno ponuditi nešto konkretnije i brže od članstva u EU za priznavanje nezavisnosti Kosova.\n„Ne verujem da bi nastavak dijaloga, onako kako ga je vodila Federika Mogerini, vodio nečem konkretnom. Mislim da bi Srbija, ako bi htela da prevazidje tu barijeru i prizna nezavisnost Kosova, morala da dobije nešto veoma konkretno zauzvrat, nešto što će gradjani osetiti kao vredno“, rekao je on, ali je dodao da tako nešto „još nije na stolu“.\nKarpenter je dodao da sadašnja američka administracija želi da istraži svaki ugao i iskoristi priliku da reši spor izmedju Srbije i Kosova.\n„Ali na kraju će se sve svesti na dogovor velikih igrača, medju kojima su Amerika i EU, i na sporazum koji postignu lideri na terenu, što neće biti nimalo lako, bez obzira na to ko je na vlasti u Vašingtonu“, dodao je on navodeći da podrška ideji o razmeni teritorija nema veze sa partijskim podelama u Americi.\nPominjući eventualnu ulogu Rusije, Karpenter je rekao da je iz „perspektive Moskve bolje da se održi konflikt izmedju Kosova i Srbije jer to dozvoljava Rusiji da se predstavlja kao čuvar srpskih interesa i protivnik Kosova“.\n„To geopolitički doprinosi Moskvi jer sprečava da se Srbija približava Zapadu, Briselu i Vašingtonu. Ne mislim da je Kremlju u interesu da se ovo pitanje reši“, ocenio je američki zvaničnik.\n„Dačić može da podržava koga hoće, to je njegovo pravo. Ja samo ne mislim da je to pametan diplomatski potez da ministar spoljnih poslova Srbije polaže sve nade u jednu političku partiju u SAD. Oko Srbije i Zapadnog Balkana generalno u Americi postoji konsenzus obe partije i mislim da bi za Srbiju bilo bolje da tako i ostane, a ne da se nešto politizuje“, naveo je on.\n„Ja samo postavljam pitanje koliko je Dačićev potez pametan, a on može da podržava koga hoće. Ne znam hoće li ga Srbi u Americi poslušati, ali može da radi šta hoće“, rekao je Karpenter za Glas Amerike.


RODNO ZASNOVANA DISKRIMINACIJA U OBLASTI RADA U BIH 2018-2020 – Helsinški Parlament Gradjana Banja Luka\nIzvještaj o rodno zasnovanoj diskriminaciji (RZD) u oblasti rada u Bosni i Hercegovini je drugi izvještaj objavljen u okviru regionalne inicijative sa ciljem adresiranja problematike postojanja rodne diskriminacije na tržištu rada u šest zemalja zapadnog Balkana.\nIstraživanje je kombinovalo različite metode, uključujući pregled literature, pravnu analizu, onlajn anketu, intervjue sa relevantnim zaštitnim mehanizmima i dubinske intervjue sa ženama koje su doživjele takvu diskriminaciju na poslu ili prilikom zapošljavanja. Intervjui\nodražavaju realnu sliku kada je riječ o prisutnosti različitih oblika RZD na tržištu rada, kao što su seksualno uznemiravanje, uznemiravanje zasnovano na polu ili mobing, kao najčešći oblik diskriminacije na radnom mjestu.\nPored toga, istraživanje identifikuje slabo poznavanje osnovnih radnih prava i opštu nedosljednost u primjeni zakonskih propisa koji nadziru RZD na radnom mjestu, kao i nedostatak sudske prakse u rješavanju slučajeva RZD u oblasti rada.\nSlično izvještaju iz 2019. godine1, ponovljeno istraživanje pokazuje da je svijest o postojanju RZD izuzetno niska, te da se slabo poznavanje prava i propisa koji regulišu ovu oblast odnosi i na zaposlene i na poslodavce. Ovo se ogleda u identifikaciji, izvještavanju i procesuiranju slučajeva RZD. Generalno, postoji malo podataka o pritužbama na diskriminaciju\nu BiH iz različitih razloga: opravdani strah od prijave diskriminacije, nedostatak svijesti o tome šta je diskriminacija i kako postupiti nakon obraćanja nadležnim institucijama. Ozbiljan problem u otkrivanju RZD-a predstavlja nizak broj evidentiranih slučajeva rodno zasnovane\ndiskriminacije u nadležnim pravosudnim institucijama i nedostatak statističkih podataka u ovom području.\nIzuzetno komplikovan sistem nadležnosti i ogroman broj zakona na različitim nivoima čine pravni okvir u BiH koji se odnosi na rodnu diskriminaciju pri zapošljavanju poprilično fragmentiranim i nedosljednim. Većina sudskih postupaka u ovoj oblasti vodi se u skladu sa\nentitetskim zakonima o radu, što ukazuje na nedovoljno razumijevanje i provođenje Zakona o zabrani diskriminacije BiH i Zakona o ravnopravnosti polova BiH te uopšteno disparitete sa zakonima o radu. Osim toga, dugi i iscrpljujući procesi dodatno obeshrabruju žrtve da prijave rodno zasnovanu diskriminaciju na radnom mjestu.\nS druge strane, gotovo nepostojeća sudska praksa predstavlja još jedan izazov u procesuiranju slučajeva diskriminacije.\nPandemija COVID-19 dodatno je zakomplikovala položaj žena na tržištu rada, posebno u sektorima u kojima su žene najviše zastupljene (uslužni sektor te sektor tekstila i obuće).\nInstitucije besplatne pravne pomoći i javni posrednici u radnim sporovima, zbog zakonskih ograničenja, nemaju ovlašćenja za mirno rješavanje ovakvih slučajeva, a ona bi mogla ubrzati rješavanje sporova ili, eventualno, izostaviti sudski postupak, ukoliko se stranke sporazumiju.\nU izvještaju se pozdravljaju napori organizacija civilnog društva koje su u svojim zajednicama pružile pravnu pomoć ženama čija su radna prava povrijeđena tokom pandemije, a značajan je porast organizacija koje su povećale svoje kapacitete za te svrhe. Najveći izazov ostaje povjerenje u sindikate i veća promocija pravne pomoći koju sindikati pružaju, te\nuspostavljanje saradnje između sindikata i organizacija civilnog društva koje djeluju u oblasti RZD na tržištu rada.\nPublikacija je dostupna na: Rodno zasnovana diskriminacija u oblasti rada u BiH 2018-2020\nEngleska verzija publikacije dostupna na: Gender based discrimination and labour in BiH 2018-2020\nPrevPrethodnaPredstavljanje istraživanja “Rodno zasnovana diskriminacija u oblasti rada u Bosni i Hercegovini 2018-2020”\nNarednaSaopštenje za javnost Inicijative „Mir sa ženskim licem” povodom 8. marta, Međunarodnog dana žena i Sedmice rodne ravnopravnosti u BiHNext


Tanja Fajon sa predsednikom Vojnog sindikata Srbije o progonu VSS! -\nProgon Vojnog sindikata Srbije, pritisci i ometanje sindikalnog delovanja, nedavni otkaz generalnom sekretaru Predragu Jevtiću, gušenje ljudskih i sindikalnih prava – bile su teme sastanka evro poslanice i predsedavajuće Delegacije Evropskog parlamenta za stabilizaciju i pridružuvanje Srbije i EU Tanje Fajon i predsednika Vojnog sindikata Srbije Novice Antić.\nSastanak koji je sazvan na inicijativu EPSU (Evropske federacije sindikata javnih službi) čiji je VSS član održan je kasno sinoć, putem video konferencijske veze.\nProgon i otkaz generalnog sekretara i osnivača VSS Predraga Jevtića došao do Evropskog parlamenta\nSastanku su pored Fajon i Antića prisustvovali koordinator EPSU za jugoistočnu Evropu Miloš Vlaisavljević i predstavnik Saveza vojnih sindikata Balkana i predsednik Sindikata Ministarstva odbrane Slovenije Darko Milenković.\nAntić je evroposlanicu Fajon upoznao sa primerima ometanja i sprečavanja sindikalnog delovanja i oblicima pritisaka koje od administracije odlazećeg ministra odbrane Aleksandra Vulina, unazad više od tri godine trpi Vojni sindikat Srbije. Gđa Fajon, će o svemu podneti izveštaj EU institucijama i EU parlamentu i preduzeti sve u njenoj moći da se VSS pomogne da zaštiti svoje predstavnike i ostvari prava garantovana Evropskim propisima i konvencijama Međunarodne organizacije rada. Loša slika o stanju građanskih i radničkih prava i sloboda koju pojedini predstavnici izvršne vlasti šalju u svet, ne doprinose napretku Srbije koja je kandidat za članstvo u EU, zajednički je zaključak sa sastanka.\n– Vojni sindikat Srbije žali što je doveden u poziciju da zaštitu svojih elementarnih sloboda i prava traži van institucija Republike Srbije i nada se da će novi ministar odbrane imati razumevanja za potrebe zaposlenih u Vojsci Srbije i sa njihovim zvaničnim predstavnicima otpočeti i voditi socijalni dijalog na način kako to nalažu standardi i norme u ovoj oblasti, u sveopštem interesu države, Vojske Srbije i njenih pripadnika-kaže se u saopštenju Vojnog sindikata Srbije.\nfoto ucentar- evropski aprlament- ilustracija


PRAZNIK: Bauers dolazi u Vranje!\nLokalne vesti - Nedelja 10.09.2017 - 09:41\nLogo P(h)antom festa\nOn će 23. septembra od 20 časova u Domu vojske izvesti predstavu „Više od reči“ za koju je čuveni The New York Times napisao: „Fascinantno. Dirljivo. 'Više od reči' očaraće vaše oči i uši“.\n„Više od reči“ nam daje portret malog američkog grada filtriran kroz lična iskustva Bila Bauresa.\nOva zabavna i inspirativna predstava sa autobiografskim elementima publiku će naterati i na smeh i u plač, i to često u isto vreme.\nBil Bauers definitivno je jedan od najcenjenijih pantomimičara danas u svetu, a njegovi elokventni pokreti nam otkrivaju najdublje istine o ljudima.\nIako je izgradio svoj sopstvani stil, često ga upoređuju sa Čarlijem Čaplinom i Basterom Kitonom.\nBio je student čuvenog Marsela Marsoa, nastupao je i svoje znanje prenosio širom Amerike, Evrope i Azije.\nIgrao je na Brodveju u Diznijevom „Kralju lavova“ (Zazu) i mjuziklu „The Scarlet Pimpernel“ (lik Leggett), a njegova autobiografska predstava „It Goes Without Saying“ je bila rasprodata i sa velikim uspehom je igrana na of-Brodveju u pozorištu Rattlestick Playwrights Theater.\nBil Baures je rođen u gradu Missoula u američkoj državi Montana, a već neko vreme njegova stalna adresa je u Njujorku.


Putevi: Moguća poledica, smanjena vidljivost zbog magle - RTV Doboj\nSaobraćaj se jutros na većini puteva u Republici Srpskoj i Federaciji BiH odvija po mjestimično vlažnim kolovozima, a zbog niske temperature u jutarnjim časovima moguće je formiranje poledice, posebno u višim predjelima, preko prevoja, mostova nadvožnjaka i na prilazima tunelima.\nIz Auto-moto saveza /AMS/ Republike Srpske upozoravaju na mjestimično smanjenu vidljivost zbog magle u kotlinama, duž riječnih tokova i u višim predjelima, a na dionicama u usjecima i pored kamenih kosina, na povećanu opasnost od odrona zemlje i kamenja na kolovoz.\nNa svim putevima iz AMS vozačima savjetuju opreznu vožnju, prilagođenu uslovima i stanju na putu, uz obavezno posjedovanje zimske opreme.\nZbog izgradnje mosta na rijeci Savi, izmijenjen je režim odvijanja saobraćaja na auto-putu Banjaluka-Gradiška, u zoni naselja Čatrnja i carinskog terminala, pa vozače iz AMS mole da voze opreznije i sporije, te da poštuju privremeno postavljenu signalizaciju.\nZbog rekonstrukcije raskrsnice na spoju auto-puta Banjaluka-Doboj i magistralnog puta Johovac-Rudanka, izmijenjen je režim odvijanja saobraćaja na tom magistralnom putu.\nZbog sanacionih radova na magistralnom putu Modriča jedan-Vukosavlje /Jakeš/-Podnovlje-Šešlije-Johovac-Rudanka-Doboj-granica Republike Srpske/Federacije BiH /Karuša/, izmijenjen je režim odvijanja saobraćaja, uz postavljenu saobraćajnu signalizaciju.\nNa dijelu magistralnog puta Brčko-Bijeljina, dionica Brčko-Donja Bukovica, zbog radova na sanaciji kolovoza, saobraćaj se odvija naizmjenično jednom trakom.\nU toku su radovi na rekonstrukciji mosta kralja Aleksandra Prvog Karađorđevića u Zvorniku, zbog čega je izmijenjen režim odvijanja saobraćaja na magistralnom putu Karakaj dva-Drinjača.\nNastavljeni su radovi na dionici magistralnog puta Drinjača-Milići-Vlasenica, zbog čega se saobraćaj odvija jednom trakom.\nU toku je izgradnja kružne raskrsnice na spoju magistralnih puteva Dragotinja-Prijedor-Kozarac, Kozarska Dubica-Prijedor i Ulice 29. novembar u Prijedoru, zbog čega se saobraćaj odvija usporeno, uz privremeno postavljenu signalizaciju.\nU toku je izgradnja male hidroelektrane “Krupac” na rijeci Željeznici, zbog čega se saobraćaj na dionici magistralnog puta Krupac-granica Republike Srpske /Bogatići/ na području opština Istočna Ilidža i Trnovo odvija naizmjenično jednom trakom, uz postavljene semafore.\nNa regionalnom putu Crna Rijeka-Bjelajce saobraćaj se odvija naizmjenično, jednom trakom, uz regulaciju semaforima, a iz AMS napominju da su moguće kratkotrajne obustave i vozače mole za strpljenje i poštovanje postavljene saobraćajne signalizacije.\nSutra će na ovom putu od 11.00 do 16.00 časova biti obustavljen saobraćaj, a za vrijeme obustave vozači mogu koristiti alternativne pravce Mrkonjić Grad-Jajce i Mrkonjić Grad-Čađavica-Banjaluka.\nZbog aktiviranih klizišta, jednom trakom naizmjenično saobraćaj se odvija na regionalnim putevima Karanovac-Kneževo, u mjestu LJubačevo, krina-Gornja Vijaka i Lopare /Mačkovac/-Čelić, zbog pojave klizišta u rejonu Čelića.\nU toku su i radovi na dionici regionalnog puta Šekovići-Caparde.\nZbog pokretanja klizišta, na lokalnom putu Svodna-Brezici, opština Novi Grad, saobraćaj se odvija jednom trakom.\nTradicionalna republička preventivna kampanja “Niti jedna čaša prije vožnje!”, kojom se želi ukazati na opasnosti upravljanja motornim vozilom pod dejstvom alkohola, počinje danas u 11.00 časova u banjalučkom parku “Petar Kočić” konferencijom za novinare i podjelom saobraćajno-obrazovnih materijala.\nNa konferenciji za novinare govoriće pomoćnik ministra saobraćaja i veza Republike Srpske Nataša Kostić, načelnik jedinice za poslove bezbjednosti saobraćaja MUP-a Republike Srpske Goran Amidžić, generalni sekretar AMS Republike Srpske Ranko Babić i direktor Agencije za bezbjednost saobraćaja Republike Srpske Milija Radović.\nIz AMS napominju da će konferenciju otvoriti Banjalučanin Zoran Vujin koji je bio učesnik u saobraćajnoj nezgodi i ostao trajni invalid.\nNa području FBiH, na prelazu planinskog prevoja Borova glava na dionici Šuica-Livno, učestali su izlasci divljih konja na kolovoz, posebno u jutarnjim i večernjim časovima.\nSporije zbog radova saobraćaj se odvija i na magistralnim putevima Jajce-Crna Rijeka /Zdaljevac/, Ključ-Bosanski Petrovac /Lanište/, Srebrenik-Orašje /u tunelu Ormanica/ i Doljani-Metković između graničnih prelaza.\nPosebna sjednica NSRS o Prijedlogu Programa ekonomskih reformi


BESPLATNI IT KURSEVI: Počelo prijavljivanje za novembarski ciklus | (Vesti - 14.09.2021) Novi Sad\n14.09.2021 u 12:23h\nBESPLATNI IT KURSEVI: Počelo prijavljivanje za novembarski ciklus\nNeprofitna i besplatna škola IT Bootcamp je otvorila prijave za novi ciklus kurseva koji će početi u novembru ove godine.\nU ponudi su kursevi: Testiranje Softvera (QA) za lokacije Beograd, Novi Sad, Niš i Kragujevac, Razvoj veb stranica (JS) za lokacije Niš i Kragujevac i Razvoj veb stranica (PHP + WordPress), koji je namenjen stanovnicima Kosova i Metohije, Niša, Kragujevca, Užica, Čačka i Paraćina.\nZbog situacije sa korona virusom, škola realizuje nastavu onlajn, ali je obavezno da kandidati žive u navedenim gradovima. Kurs nije namenjen osobama koje su poreklom iz navedenh gradova, a žive ili borave na drugim lokacijama ili van Srbije. Proces prijavljivanja je u toku i traje do nedelje, 3. oktobra.\nIT Bootcamp je osnovan od strane individualnih donatora iz dijaspore, a izvodi se u saradnji sa Fondacijom Ana i Vlade Divac. Od osnivanja škole 2018. godine do danas 55% polaznika je našlo svoju šansu na IT tržištu, nakon uspešno završenih kurseva prekvalifikacije. Zahvaljujući onlajn nastavi škola je omogućila pohađanje kurseva na više lokacija širom Srbije.\nViše informacija o programu kurseva i uslovima prijave, kao i formulare za prijavu možete pronaći na sajtu škole.\nPovezane teme besplatni kursevi Fondacija "Ana i Vlade Divac" informacione tehnologije it bootcamp IT kurs onlajn kurs\nNOVI SAD - trenutno -5 oC (jan. 23, 00:00)


BTC $41.856 -1,52%\nBNB $468 -1,04%\nSOL $136 -3,31%\nDOGE $0,16 -2,16%\nU intervjuu za Blumberg u ponedeljak 29. januara, izvršni direktor je naveo da iako kriptovalute nisu konstituisane kao "investiciona imovina", za najvećeg svetskog menadžera novca bitkoin je pod budnim okom te aktivno prate nljegov progres jer je jasno da se veoma brzo razvija.\nProšle nedelje na Svetskom ekonomskom forumu, direktor BlackRock-a Leri Fink je opisao kripto-prostor kao "indeks pranja novca", a još ranije je implicirao da ne planira da ulazi u buduću bitkoin ETF arenu.\n"Činjenica da je interesovanje opstalo uprkos hakerskim napadima koji se ponavljaju", dodala je, opisujući potražnju bitkoin kupaca kod BlackRock-a, "uprkos tome što su se regulatori probudili i pokušavaju da se uhvate u koštac sa novim razvojem i postepenim uklanjanjem svih ilegalnih upotreba, sugerišući da je to zaista dobra stvar.”\nUsvajanjem "ne sada ali kasnije" perspektive o interakciji, BlackRock odražava slične stavove lidera investicionog kadra Dojč banke Markusa Milera koji je takođe naveo za Blumberg da dok je kripto za "špekulativne" investitore sada, u narednih pet do deset godina treba da se vidi regulatorni napredak koji će omogućiti njegov tretman kao "zvaničnu klasu imovine”.\n"Postoji mnogo načina da se uđe: pitanje je, da li su sigurne?" Mateos J Lago je nastavila sa pričom o mogućnostima investiranja u blokčein i ICO, navodeći da je "teško odrediti fer vrednost" kako bi regularni investitori uložili.


Kampanja Vojvođanske banke "Krug podrške" osvojila nagradu SPORTO! - Marketing Mreža\nBrendDogađaji i nagrade\nKampanja Vojvođanske banke i Olimpijskog komiteta Srbije za podršku društvenoj zajednici pod nazivom „Krug podrške“ proglašena je za najbolji sportski sponzorski projekat u Srbiji u 2020. u izboru regionalne organizacije SPORTO.\nReč je o projektu koji je nastao u jeku pandemije, tokom dana kada je sve bilo zatvoreno, kada su i otkazane Olimpijske igre, baš kao i mnoga druga sportska takmičenja. Potreba za podrškom tada je bila veća nego ikada, usled čega je i nastala kampanja sa porukama sportista koji ohrabruju jedni druge i čitavu zajednicu, ističući jedinstvo i solidarnost. Nastao je krug podrške koji je priznat i na nivou cele Jugoistočne Evrope.\nNa ovaj način Vojvođanska banka je ujedno ostvarila plasman na međunarodno takmičenje, ušavši u konkurenciju za prestižnu nagradu „Best of Europe“, koju svake godine u Londonu dodeljuje Evropska sponzorska asocijacija (ESA).\nVojvođanska banka će tako, kao jedini predstavnik iz Srbije, celoj Evropi prikazati kampanju „Krug podrške“, gde se u glavnoj ulozi nalaze naši najuspešniji sportisti – tekvondistkinja Tijana Bogdanović, džudista Nemanja Majdov, kajakašica Milica Starović, plivač Čaba Silađi, strelkinja Zorana Arunović, džudista Aleksandar Kukolj, plivačica Anja Crevar, rvač Davor Štefanek atletičar Mihail Dudaš, veslač Miloš Vasić, i drugi.\n„Ponosni smo što smo tokom 10 meseci pandemije učvrstili poziciju Vojvođanske banke kao lidera u sponzorstvu u sportu i društveno odgovornom ponašanju. Koliko je pomoć u novčanim sredstvima važna, toliko je i sistemska podrška neophodna kada se susrećemo sa velikim životnim izazovima poput borbe sa Covid19. Zbog toga je kampanja „Krug podrške“ posebno bitna, jer su u fokusu naši sportisti, najveći uzori i najbolji primeri koliko je mentalna snaga u nekim teškim trenucima presudna. SPORTO priznanje nam daje dodatni podstrek da još jače nastavimo da pomažemo najugroženijima, kao i da pružamo podršku Olimpijskom komitetu Srbije i našim uspešnim olimpijcima. Jedva čekamo da najsjajnije medalje iz Tokija proslavljamo zajedno“ izjavila je Milena Mićanović, direktorka za marketing i PR Vojvođanske banke.


Hispanici lek za američke demografske brige?\nSve brojnija hispanska populacija u Americi mogla bi da pruži demografski i ekonomski podsticaj Sjedinjenim Državama - ali samo ako Hispanci budu iskoristili veće mogućnosti za obrazovanje što bi im obezbedilo bolje plaćene poslove. To je poruka grupe stručnjaka specijalizovanih za hispansko američka pitanja, čija zajednička studija je objavljena ove nedelje u Vašingtonu.\nSociolog sa univerziteta Prinston Marta Tienda predsednik je komisije vašingtonskog Nacionalnog istraživačkog saveta o Hispancima u Sjedinjenim Državama. Ona primećuje da Hispanci i latino-američki imigranti i njihova američka deca, već čine najveću manjinsku grupu od 14 posto. Do 2030. oni će činiti blizu četvrtine američke populacije.\n”Za ovu naciju, mlada hispanska populacija predstavlja potencijalnu demografsku dividendu koja nije dostupna drugim industrijalizovanim zemljama koje doživljavaju pad populacije. “\nTienda primećuje da je hispanska populacija u proseku stara 27 godina, u odnosu na 39 godina, što je prosek ne-hispanskih belaca. To znači da će milioni Hispanaca ući u najbolje godine dok se, sa druge strane, veliki broj Amerikanaca sprema za penziju. Medjutim, Tienda navodi da postoji i loša strana:\n”Da li će se trendovi socijalne i ekonomske mobilnosti nastaviti zavisi od nekoliko faktora. Najviše od toga da li će druga generacija Hispanaca uspeti da prevazidje obrazovni jaz. “\nKao grupa Hispanci imaju tendenciju da se često priklanjaju manje plaćenim poslovima u Sjedinjenim Državama. Prema ekonomisti Stivenu Trehou sa Univerziteta države Teksas, taj trend se mora promeniti.\n”Ulog je veći no ikada ranije, jer je obrazovanje daleko značajniji činilac uspeha ili neuspeha no ikada ranije.“\nMali broj ljudi iznosi argumente protiv važnosti obrazovanja. Medjutim, neki ističu da jednostavno proširenje obrazovnih prilika za Hispance možda nije dovoljno. Džon Kili je direktor komunikacija Centra za imigracione studije, sa sedištem u Vašingtonu, organizacije koja se zalaže za ograničavanje imigracije u Sjedinjene Države:\n”Većina imigranata nema luksuz višeg obrazovanja kad stigne u Sjedinjene Države. Oni moraju smesta da počnu da rade i obezbedjuju sredstva za svoju porodicu. Deca tih imigranata imaju tendenciju da repliciraju iskustva svojih roditelja.“\nDrugim rečima, Kili iznosi argument da nije jasno da li će deca najmanje obrazovanih imigranata smesta iskoristiti priliku koju imaju za više obrazovanje ili će možda za to biti potrebne generacije. Iznad svega Kili strahuje da bi slabo obrazovana hispanska populacija mogla postati veliki teret u smislu troškova zdravstvene nege i većeg budžeta za državne vlade. Centar za imigracione studije ne dovodi u pitanje potrebu da se obrzuje američka hispanska zajednica. Medjutim, ta grupa zagovara promenu američke imigracione politike kako bi ona bila usmerena na imigrante sa visoko obrazovnim dostignućima, koji su u stanju da nadju dobro plaćene poslove po dolasku u zemlju. Sociolog sa Prinstona Marta Tienda insistira da postoji potreba da što veći broj Hispanaca završi srednju školu i dodaje da Sjedinjene Države veoma rizikuju time što ignorišu tu potrebu.


Dodik: Sa Putinom nisam razgovarao o secesiji Republike Srpske – Radiobosna.net\nDodik: Sa Putinom nisam razgovarao o secesiji Republike Srpske\nPredsjednik Republike Srpske Milorad Dodik izjavio je Srni da je Ruska Federacija najprincipijelniji čuvar međunarodnog prava u BiH od potpisivanja Dejtonskog mirovnog sporazuma i da se nikada ni od jednog zvaničnika te zemlje nije moglo čuti, ni javno ni tajno, ništa suprotno međunarodnom pravu i samom sporazumu.\nDodik je odbacio sve neistine, spekulacije i konstrukcije koje je iznio politički analitičar iz berlinskog Savjeta za politiku demokratizacije Bodo Veber za hrvatski portal “Indeks” u vezi sa navodnom secesijom Srpske i navodnim razgovorima o toj temi sa Rusijom, poručivši mu da je “Rusija isuviše ozbiljna država, a njen predsjednik Vladimir Putin isuviše ozbiljan državnik da bi prije, tokom ili nakon Krima razgovarao sa njim o toj temi”.\n– Gospodin Veber se samo uklapa u politički trend koji je u posljednje vrijeme zahvatio dio Evrope, u kojem se države i narodi zastrašuju Rusima i ruskim uticajem, kreirajući netačne i neutemljene analize – rekao je Dodik upitan da prokomentarište Veberove tvrdnje da je “neposredno poslije izbijanje krize na Krimu, Putin nagovarao predsjednik Srpske da uđe u avanturu secesije Republike Srpske”.\nDodik je istakao da institucije Republike Srpske nikada nisu na dnevni red stavile pitanje secesije od BiH, niti je ikada o tome razgovarao sa predsjednikom Ruske Federacije Vladimirom Putinom.\n– Rusija je i suviše ozbiljna država, a predsjednik Putin i suviše ozbiljan državnik da bi i prije Krima i tokom Krima ili nakon Krima razgovarao sa mnom o navodnoj secesiji – konstatovao je predsjednik Srpske.\nDodik je poručio Veberu da bi, ukoliko se već bavi regionom i Republikom Srpskom, za početak trebalo da zna da je ovdje odavno višepartijski sistem i da je parlamentarna demokratija na nivou pojedinih evropskih država.


Prvi sastanak Organizacionog odbora povodom obeležavanja stogodišnjice Topličkog ustanka - Blace Info Press\nBlace / Prokuplje / Toplički okrug / Žitorađa\nPrvi sastanak Organizacionog odbora povodom obeležavanja stogodišnjice Topličkog ustanka\nU Opštini Prokuplje danas je održan sastanak Organizacionog odbora za obeležavanje stogodišnjice Topličkog ustanka, 26. februara 2017. godine.\nPokrovitelj ove izuzetno značajne manifestacije, ne samo za Toplicu, već za celu Srbiju, je predsednik Srbije Tomislav Nikolić.\nTim povodom Prokuplje je danas posetila savetnica predsednika Republike, Stanislava Pak.\n-Ovo je prvi sastanak Organizacionog odbora povodom obeležavanja stogodišnjice Topličkog ustanka, velikog događaja čiji je pokrovitelj predsednik Republike Srbije Tomislav Nikolić. Veoma smo ponosni što nam je pripala čast da organizujemo ovu manifestaciju, 26. februara 2017. godine, kada će oči cele Srbije biti uprte u Toplicu i Prokuplje, izjavila je Stanislava Pak Stanković.\nSastanku su prisustvovali predstavnici Ministrstva za rad, boračka i socijalna pitanja, Ministarstva kulture i informisanja, Ministarstva državne uprave i lokalne samouprave, Ministarstva za prosvetu, nauku i tehnološki razvoj, predstavnici Vojske Srbije, Crkve, topličkih opština, ustanova kulture i udruženja.\nOvaj istorijski događaj o oslobodilačkim ratovima Srbije biće dostojanstveno obeležen u sve četiri opštine Topličkog okruga. Tokom sedmodnevnog programa biće održane brojne kulturne manifestacije, istorijska predavanja, izložbe, promocije, kao i veliki Međunarodni naučni skup koji će okupiti učesnike iz 30 zemalja.\nČlanovi Organizacionog odbora su zaključili da će dalje aktivnosti biti usmerene na izradu konkretnih programa svih opština Topličkog okruga , kako bi se na narednom sastanku prezentovao kompletan program proslave ove velike državne manifestacije. .\nSledeća vest U četvrtak od 21 čas na Televiziji Kruševac gostuje predsednik opštine Blace, Zoran Jozić\nPredhodna vest Udruženje pčelara “Pčelica” organizovalo predavanje za pčelare


El Baradej nije imenovan za premijera, protesti na ulicama egipatskih gradova\nProtesti pristalica Mohameda Morsija\nEgipatsko predsedništvo saopštilo je da vođa liberalne opozicije Mohamed El Baradej nije zvanično imenovan za premijera, što su prethodno naveli zvanični izvori.\nDržavni mediji javili su da bi 71-godišnji dobitnik Nobelove nagrade i bivši šef UN-ove nuklearne agencije mogao biti imenovan za privremenog premijera. Portparol predsedništva, međutim, odmah nakon ponoći rekao je kako postoji nekoliko kandidata za taj položaj i da predsedništvo mora uzeti u obzir da je opozicija protiv El Baradeija. Nije spominjao imena tih kandidata te je dodao da nema određenog datuma za imenovanje privremenog premijera.\n"Vršilac dužnosti predsednika Adli Mansur sastao se sa dr El Baradejem, ali za sada nije bilo zvaničnog imenovanja", rekao je savetnik predsednika Ahmed al-Muslimani novinarima.\nOn je dodao, međutim, da je El Baradej "logičan izbor" na listi imena koje se razmatraju za tu funkciju.\nIzvor blizak pregovorima rekao je agenciji AFP da različite političke grupacije koje su se složile oko mape puta vojske za političku tranziciju pokušavaju da ubede partiju Nur da podrži El-Baradeja.\nInformaciju da predsednik prelazne vlade još nije izabran objavila je i državna televizija, nakon što se druga po veličini egipatska islamistička grupa Nur partija, koja je u početku podržala političku mapu puta vojske do novih izbora, suprotstavila imenovanju El Baradeja za privremenog premijera.\nUltrakonzervativna stranka Nur, druga po veličini egipatska islamistička sila, rekla je kako se protivi El Baradeiju i zapretila da će povući svoju podršku vojnom zbacivanju predsednika Mohameda Morsija.\nGubitak podrške Nura znatno bi oslabio poziciju vojske, a na taj način bi se uklonila bilo kakva islamistička podrška procesu tranzicije kojoj se žestoko protivi Morsijevo Muslimansko bratstvo.\nRiskirajući daljnje sukobe, Muslimansko bratstvo, najveća islamistička sila u Egiptu, pozvalo je na proteste u nedjelju. Pristalice Morsija su, kako javljaju agencije, blokirali su cestu prema aerdromu.\nVojska je u sredu smenila predsednika Mohameda Morsija, a njegov pokret Muslimansko bratstvo započeo je proteste u kojima je na desetine ljudi povređeno, podsetio je Rojters.\nNajmanje 35 ljudi poginulo je u petak i subotu u sukobima Morsijevih protivnika i pristalica te snaga bezbednosti u Kairu, Aleksandriji i drugde koje je moćna egipatska vojska jedva mogla obuzdati.\nSlavlje na egipatskim ulicama nakon svrgavanja Morsija\nProtesti uz žrtve, raspušten donji dom Parlamenta\nNaredna faza Arapskog proljeća\nSukobi sve žešći, vojska najavljuje intervenciju


Zdrav Život - Konkurs za 3. Festival 'Zdrav život'\nOtvoren je konkurs za učešće na 3. Festivalu Zdrav život, koji će se održati u Zrenjaninu od 30 do 31. maja 2020. godine.\nPrijave traju do 23. marta tekuće godine.\nPozivamo Vas da se poslednjeg vikenda u maju družimo, razmenjujemo znanje i osmehe pod otvorenim nebom u Plankovom parku Kulturnog centra Zrenjanina.\nUdruženje Zdrav Život je osnovano 1988. godine u Zrenjaninu kao prvo u Srbiji tog tipa. Osnovna delatnost udruženja je edukativna tj. organizovanje predavanja i kurseva u cilju unapređenja svih aspekata zdravlja ljudi.\nKao krunu tridesetogodišnjeg postojanja i uspešnog delovanja, udruženje je 2018. godine, pod pokroviteljstvom grada Zrenjanina, organizovalo prvi Festival Zdrav život. Nakon uspešno realizovanog prvog festivala, 2019. godine je održan i drugi sa većim brojem učesnika, kako iz zemlje tako i iz inostranstva ali i sa većim brojem posetilaca (oko 2000 ljudi).\nFestival je osmišljen da bi posetiocima prvenstveno omogućio da se edukuju kako o konvcencionalnim tako i o alternativnim pristupima očuvanja i unapređenja fizičkog, mentalnog i duhovnog blagostanja kao i životne sredine. Pored toga, organizovane su i interaktivne radionice na otvorenom na kojima se mogu steći praktična znanja i oprobati se u raznim fizičkim aktivnostima. Osim predavanja, posetioci se mogu edukovati i na štandovima učesnika.\nFestival je namenjen svim starosnim grupama sa posebnim sadržajem i radionicama prilagođenim deci.\nSvi sadržaji na festivalu su besplatni za posetioce.\nUčešće na festivalu je na bazi donacije. Ukoliko želite da pomognete realizaciji festivala svoje donacije možete uplatiti na tekući račun: 160-127978-68 ili putem PostNet uplata. Molimo Vas da uplate izvršite blagovremeno kako bismo iskoristili sredstva za realizaciju festivala.\nNa festivalu možete učestvovati na sledeće načine:\n- kao IZLAGAČ NA ŠTANDU\nNa štandu možete slobodno prezentovati svoje tehnike, razmenjivati informacije sa posetiocima i izložiti robu za prodaju.\n- VODITI RADIONICU:\n- Interaktivna radionica za odrasle (u trajanju od jednog sata)\n- Sportske radionice (u trajanju od jednog sata)\n- Radionica za decu (u trajanju od 45 minuta)\nUkoliko učestvujete u svojstvu izlagača na štandu to ne isključuje mogućnost vođenja radionica i obrnuto. Molimo Vas da blagovremeno pošaljete predlog programa kojim biste se predstavili na festivalu.\nNA FESTIVALU MOŽE UČESTVOVATI SAMO PO JEDAN PREDSTAVNIK SVAKE OBLASTI KOJI SE OBAVEZUJE NA UČEŠĆE OBA DANA FESTIVALA.\nPogledajte video i doživite deo atmosfere sa prethodnih festivala.\nAko poznajete nekog ko deli našu viziju i ljubav prema prirodi, a raspoložen je da podeli svoje znanje i osmeh, molimo Vas da mu ovaj poziv prosledite.\nTim Festivala Zdrav život\n© 2021 Zdrav Život


Prva Srpska Televizija :: Porodica :: Ne vaspitavajte tuđu decu\n20. 09. 2017. 09:34 >> 09:37\nNe vaspitavajte tuđu decu\nNikad ne govorite drugim roditeljima kako da odgajaju svoje dete, i drugo, nikad ne disciplinujte tuđe dete\nPedagozi kažu da kad su tuđa deca u pitanju postoje dva osnovna pravila: prvo, nikad ne govorite drugim roditeljima kako da odgajaju svoje dete, i drugo, nikad ne disciplinujte tuđe dete. To, ipak, ne znači da ne možete da zaštitite svog naslednika. Kad je reč o deci do tri godine, prirodno je da pokušavaju da ispituju granice sa okolinom i vršnjacima, pa se kontrolišite kad poželite da kaznite mališana koji je udario vaše dete. Ako biste to uradili, napravili biste problem, jer mada su mali, dovoljno znaju, pa će iz inata početi da rade ono što vide da vas nervira. Umesto toga, posmatrajte mališane dok se igraju kako biste mogli da reagujete pre nego što problem nastane. Kad vidite da konflikt samo što se nije desio, prekinite ga tako što ćete deci skrenuti pažnju, glasno se igrajući sa nekom igračkom ili pesmom. Kada drugi mališan uradi nešto lepo, obavezno ga pohvalite, jer deca tako uče.\nTakođe, možete predložiti da se "nestašno društvance" igra na nekom drugom mestu. Mališani su skloniji agresivnosti u malim prostorima, poput stanova, pa kad možete, gledajte da ih "preselite" u veće, npr. parkove i igrališta.


Olimpijska stipendija za Damira Džumhura – SARAJEVO.co.ba\nObjavljeno 06. 08. 2010 06. 08. 2010 od sarajevo.co.ba\nOlimpijska stipendija za Damira Džumhura\nDamir Džumhur, evropski juniorski prvak u tenisu\nDa su čuda moguća pokazuje i potez Olimpijskog komiteta BiH koji je odlučio pružiti podršku bosanskohercegovačkom teniseru Damiru Džumhuru, novom juniorskom prvaku Evrope, dodijelivši mu stipendiju Olimpijske solidarnosti u visini od 10'000 američkih dolara.\nDamir Džumhur je potpisao trogodišnji sponzorski ugovor, na osnovu kojeg će svake godine za sportske aktivnosti dobiti 5.000 KM, što bi mu trebalo pomoći u daljnjem sportskom razvoju.\n“Ovo mi je zadnja juniorska godina, uskoro postajem senior, tako da mi je finansijska pomoć za napredovanje i sportski razvoj veoma bitna da bih postizao dobre rezultate. Mislim da će ček Olimpijskog komiteta pokriti dio priprema koji moram odraditi ubuduće i zbog toga sam im zahvalan.”, izjavio je Džumhur nakon potpisivanja ugovora.\nDamir je već započeo pripreme za učešće na Olimpijadi mladih u Singapuru.\n“Nadam se plasmanu među najbolja četiri tenisera i osvajanju neke od medalja.”, komentarisao je Džumhur svoje naredne aktivnosti.\nNazad Dani organske proizvodnje u Sarajevu\nNaprijed Prijedlog za tužbu zbog ubistva i ranjavanja Sarajlija


DA LI JE POKRENUT RAT NA OBODU EVROPE: ŠTA SE DEŠAVA U REGIJI TOVUZ\nMinistarstvo odbrane Azerbejdžana saopćilo je u nedjelju o razmjeni artljerijske vatre s Vojskom Armenije na graničnom dijelu koji prolazi teritorijom regije Tovuz.\nOko podneva 12. jula, jedinice armenskih oružanih snaga, nakon što su grubo prekršile primirje na dijelu tovuške oblasti azerbejdžansko-armenske državne granice, pucale su na naše položaje iz artiljerijskih oružja – navodi se u izjavi azerbejdžanskog ministarstva odbrane i dodaje sa su u incidentu poginula dva azerbejdžanska vojnika.\nArmenske oružane snage pokušale su pomoću artiljerije da napadnu položaje azerbejdžanske vojske u pravcu Tovuz na granici. Neprijatelj je, pretrpjevši gubitke, odbačen nazad. Tokom bitke poginula su dva vojnika azerbejdžanske vojske, pet ih je ranjeno – tvrdi Ministarstvo odbrane Azerbejdžana.\nArmensko ministarstvo odbrane, s druge strane, izvijestilo je da su azerbejdžanske oružane snage granatirale položaje armenske vojske na armensko-azerbejdžanskoj državnoj granici.\nDanas u 12.30 sati azerbejdžanske snage iz nepoznatih razloga pokušale su pomoću terenca UAZ prekršiti državnu granicu Armenije u smjeru regije Tovuz. Nakon upozorenja armenske strane, azerbejdžanske snage napustile su vozilo i vratile se na svoje položaje. Nakon toga azerbejdžanska je vojska ponovo pokušala zauzeti armenski položaj granatiranjem – navodi se u izvještaju.\nKako se navodi u izjavi, nakon odgovora armenske strane, azerbejdžanske su se trupe povukle.\nNema gubitaka armenskih oružanih snaga – navodi se u saopćenju Ministarstva odbrane Armenije.\nSukob između Azerbejdžana i Armenije oko Nagorno-Karabaha počeo je u februaru 1988. godine, kada se Nagorno-Karabaška autonomna regija otcijepila od Azerbejdžana.\nZa vrijeme oružanog sukoba 1992-1994, Azerbejdžan je izgubio kontrolu nad Nagorno-Karabahom i sedam okolnih područja, piše Radiosarajevo.ba.\nSporna regija je od tada pod kontrolom armenske vojske i lokalnih separatista. Ujedinjene nacije Nagorno Karabah tretiraju kao azerbejdžansku teritoriju, baš kao i Vijeće Evrope.\nOd 1992. godine traju pregovori o mirnom rješavanju sukoba u okviru OSCE-ove Minsk grupe, koju predvode kopredsjedavajući – Rusija, Sjedinjene Države i Francuska.\nMore in this category: « Biden: Negirati Srebrenicu je moralni zločin Kongres SAD-a usvaja Rezoluciju: Osuđuju Dodika i vodstvo RS-a zbog negiranja genocida u Srebrenici »